Employee experience: «Κερδίζοντας την καρδιά και το μυαλό των εργαζομένων» – hrpro.gr | HR Professional\nΘέτοντας την ολιστική εμπειρία που βιώνει το ανθρώπινο δυναμικό στον εργασιακό χώρο στο επίκεντρο κάθε ενέργειας, ο οργανισμός αποκτά ανταγωνιστικό πλεονέκτημα, ενισχύει την απόδοση και αυξάνει την εργασιακή δέσμευση. Η μάχη «παίζεται» πλέον στην καρδιά αλλά και στο μυαλό των εργαζομένων.\nΗ πολυπολιτισμικότητα στον εργασιακό χώρο δημιουργεί νέες ανάγκες και απαιτεί από τη Διεύθυνση του Ανθρώπινου Δυναμικού να επαναπροσδιορίσει την προσέγγισή της ως προς τις πρακτικές και τις πρωτοβουλίες της. Συνολικά, οι ίδιοι οι οργανισμοί καλούνται να επανατοποθετηθούν αναφορικά με το εργασιακό περιβάλλον που παρέχουν.\nΤην ίδια στιγμή, οι συζητήσεις γύρω από την εποχή της αυτοματοποίησης και της «επέλασης των ρομπότ» στον εργασιακό χώρο γίνονται ολοένα και πιο έντονες. Οι προκλήσεις που αναδύονται είναι πολλές, ενώ το ίδιο συμβαίνει με τους προβληματισμούς και τις απειλές που εγείρονται αναφορικά με τον ρόλο του ανθρώπινου δυναμικού. Σίγουρα, η βιομηχανική εποχή (industrial) αλλά και η εποχή της πληροφορίας (information) έχουν παρέλθει δίνοντας τα σκήπτρα σε μία πιο γνωστική (cognitive) εποχή, όπως αναφέρει το IBM Smarter Workforce Institute. Είναι μια εποχή που αντί να υποβαθμίζει τον ρόλο του ανθρώπινου παράγοντα, φέρνει τον άνθρωπο στο προσκήνιο και στην πρώτη γραμμή εργασίας περισσότερο από ποτέ, λαμβάνοντας υπόψη τα οφέλη που έχει η τεχνολογία.\nΣτην εποχή που διανύουμε, οι οργανισμοί επενδύουν όλο και περισσότερο στη δημιουργία εμπειρίας για το ανθρώπινο δυναμικό τους, με το employee experience να γίνεται «talk of the town». Από την πλευρά τους, οι εργαζόμενοι έχουν θέσει υψηλά τα επίπεδα προσδοκιών τους από την εταιρεία, με τις προοπτικές εξέλιξης που τους δίνονται να έχουν πρωτεύοντα ρόλο για εκείνους, ενώ οι απαιτήσεις τους αυξάνονται και αφορούν όλους τους τομείς, όπως το περιβάλλον εργασίας, τις ίδιες τις επαγγελματικές σχέσεις που καλλιεργούνται αλλά και τη φύση της εργασίας τους.\nΣύμφωνα με το Boston College Center for Work & Family, το employee experience είναι το άθροισμα των αλληλεπιδράσεων και των αντιλήψεων που έχουν οι εργαζόμενοι σχετικά με τη δουλειά τους, τις σχέσεις τους και τις ευκαιρίες ανάπτυξης μέσα στον οργανισμό. Κάθε εταιρεία, ανεξάρτητα από το μέγεθός της, τον κλάδο δραστηριοποίησής της, την κουλτούρα κ.ά. οφείλει να μεριμνά για τη μεγιστοποίηση της θετικής εμπειρίας του ανθρώπινου δυναμικού της.\nΧαρακτηριστικά, με βάση τον Shakil Butt, HR Hero | HR and Leadership Consultant και keynote speaker του Performance Management Conference 2019, το employee experience είναι το σημείο τομής ανάμεσα στις προσδοκίες, στις ανάγκες και τα «θέλω» του ανθρώπινου δυναμικού και τον οργανωσιακό σχεδιασμό βάσει όλων αυτών. Πώς, όμως, η εταιρεία ως εργοδότης γνωρίζει ότι έχει επιτύχει τον εν λόγω στόχο; Όπως αναφέρει το Boston College Center for Work & Family, μπορείτε να διερευνήσετε εάν τα στελέχη θα απαντούσαν -έστω και έμμεσα- με καταφατικό τρόπο στις εξής ερωτήσεις:\nΝιώθω δέσμευση και πάθος για το έργο μου;\nΜέσα από τον ρόλο μου, έχω σημαντική συνεισφορά στον οργανισμό που εργάζομαι;\nΗ ομάδα μου, με εκτιμά και με σέβεται;\nΟ Manager μου ή/και ο εργοδότης μου ενδιαφέρεται και φροντίζει για την ευημερία και ευεξία (wellbeing) μου;\nΑναπτύσσομαι και εξελίσσομαι ως μέλος αυτού του οργανισμού τόσο σε προσωπικό όσο και σε επαγγελματικό επίπεδο;\nΗ εργασία μου, μου επιτρέπει να έχω χρόνο που μπορώ να αξιοποιήσω με την οικογένειά μου, τους φίλους κ.ά.; Αγκαλιάζει τα προσωπικά μου ενδιαφέροντα;\nΚομβικό σημείο στην επονομαζόμενη εμπειρία του εργαζόμενου αποτελεί η αφοσίωση και η δέσμευση που ο ίδιος επιδεικνύει προς τον οργανισμό. Αν και η ικανοποίηση είναι το πρώτο βήμα, δεν είναι αρκετή αν σκεφτούμε ότι κάποιος μπορεί να νιώθει ικανοποιημένος και χαρούμενος με το να «μην κάνει τίποτα». Σε αντίθεση, ένας εργαζόμενος που διακρίνεται για την αφοσίωσή του στην εταιρεία και τη δέσμευσή του, τείνει να διανύει το extra mile. Οι έρευνες έως σήμερα έχουν καταδείξει μία σαφώς θετική συσχέτιση ανάμεσα στο επίπεδο της δέσμευσης και της αποδοτικότητας, του χαμηλού turnover και όχι μόνο. Το πλαίσιο όμως για να ανθίσει μία τέτοια κατάσταση είναι η εμπειρία που φαίνεται να βιώνουν οι εργαζόμενοι στον εργασιακό τους χώρο.\nΣε αυτή την κατεύθυνση, πέρα από τις στρατηγικές προτεραιότητες της εταιρείας σε επίπεδο ανθρώπινου δυναμικού, η συμβολή των senior leaders και managers είναι καταλυτική. Η σχέση που αναπτύσσεται μεταξύ αυτών και των υφισταμένων τους παρατηρείται ότι έχει σημαντική επιρροή στο συναισθηματικό δέσιμο και στον τρόπο εργασίας των στελεχών. Κατά κάποιο τρόπο, επενδύοντας σε ηγέτες και managers που μπορούν να επικοινωνούν με αποτελεσματικό τρόπο, να διαχειρίζονται τις προκλήσεις και να εμπνέουν τους ανθρώπους, επενδύετε την ίδια στιγμή στη διαμόρφωση θετικού employee experience. Παροχές και οφέλη όπως το ευέλικτο ωράριο εργασίας, η ασφάλιση, τα σύγχρονα συστήματα εξοπλισμού, οι μέρες άδειας μπορούν να δώσουν το προβάδισμα σε μια εταιρεία, όμως σε μακροχρόνιο επίπεδο τη διαφορά την κάνουν οι ανθρώπινες σχέσεις και η εμπιστοσύνη που έχει καλλιεργηθεί. Για σκεφτείτε, ποιο θα μπορούσε να είναι το όφελος εάν ένας manager συμμετείχε ενεργά στο επόμενο επαγγελματικό βήμα του υφιστάμενού του, ακόμα και αν αυτό σήμαινε ότι εκείνος θα αποχωρήσει από την εταιρεία. Δεν είναι τυχαία άλλωστε η πεποίθηση ότι όταν «όταν ένας άνθρωπος αποφασίζει να παρατήσει τη δουλειά του, δεν παρατάει αυτή καθ’ αυτή την εργασία του αλλά ένα ‘κακό’ αφεντικό».\nΗγέτες και managers διαδραματίζουν σημαντικό ρόλο στη συνολική επιχειρησιακή οργάνωση δίνοντας τον παλμό και την κατεύθυνση, με αποτέλεσμα να συμβάλουν στη διαμόρφωση θετικού employee experience. Όπως σημειώνει το IBM Smarter Workforce Institute, όλο αυτό αρχίζει έχοντας ως βάση το υψηλό επίπεδο σαφήνειας για το «πού» και το «πώς» της εταιρείας. Τα στελέχη επιζητούν και θέλουν να γνωρίζουν ότι οι ηγέτες τους μπορούν να τους παρέχουν μία ξεκάθαρη εικόνα για την κατεύθυνση της εταιρείας και του οράματός της, συμβάλλοντας στην ευθυγράμμιση συμπεριφορών με τους οργανωτικούς στόχους. Την ίδια στιγμή, ζητάνε την υποστήριξη -σε προσωπικό και ομαδικό επίπεδο- και τη δέσμευσή τους προς την ομάδα. Συνδυαστικά, όλα τα παραπάνω δημιουργούν ένα θετικό περιβάλλον εργασίας που με τη σειρά του, οδηγεί σε θετικό employee experience.\nΗ αξία της εργασιακής δέσμευσης έχει επιβεβαιωθεί από διάφορες έρευνες έως σήμερα, τα οφέλη της οποίας είναι αποδεκτά από την επιχειρηματική κοινότητα. Οι εργαζόμενοι που παρουσιάζουν υψηλά επίπεδα δέσμευσης τείνουν να είναι πιο χαρούμενοι, να νιώθουν υπερηφάνεια αλλά και ικανοποίηση για τον οργανισμό στον οποίο ανήκουν και τις περισσότερες φορές αποτελούν τους καλύτερους πρεσβευτές για μία εταιρεία.\nΠοιος είναι όμως ο ρόλος του employee experience σε αυτή την περίπτωση και η σχέση του με το employee engagement; Ίσως θα μπορούσαμε να ισχυριστούμε ότι το engagement είναι το δέντρο, ενώ το experience είναι το δάσος. Η εμπειρία, δηλαδή, αποτελεί τον χώρο και το πλαίσιο μέσα στο οποίο θα ευδοκιμήσουν όλες οι ενέργειες και πρωτοβουλίες που αφορούν στο ανθρώπινο δυναμικό και θα οδηγήσουν σε εργασιακή δέσμευση. Στην πραγματικότητα, αυτές οι δύο έννοιες προχωράνε «χέρι-χέρι» και είναι συνοδοιπόροι, αντικατοπτρίζοντας τι αισθάνεται και τι βιώνει ο εργαζόμενος. Για παράδειγμα, όταν τα στελέχη έχουν θετική εικόνα για τον οργανισμό τους, βιώνουν με θετικό τρόπο ό,τι συμβαίνει και έχουν υψηλά ποσοστά δέσμευσης και επιδεικνύουν πάθος για ό,τι κάνουν. Στην αντίθετη περίπτωση, εμφανίζονται απαθείς ή/και δυσανασχετούν σε σημαντικό βαθμό.\nΟ Jacob Morgan, Keynote & TED Speaker, 3x Best-Selling Author, & Futurist, Founder of The Future of Work University, υποστηρίζει ότι η εποχή της «εμπειρίας» άρχισε όταν οι οργανισμοί αντιλήφθηκαν ότι αυτό που χαρακτήριζαν ως δέσμευση, δεν οδηγούσε στα επιθυμητά αποτελέσματα, ενώ κάποιες φορές δεν ήταν βιώσιμο. Ο ίδιος υπογραμμίζει ότι η εμπειρία του εργαζόμενου δεν είναι απλώς η ευχαρίστησή του. Πρόκειται για την αλλαγή των βασικών πρακτικών στον χώρο εργασίας, προσφέροντας κατάλληλους πόρους, εργαλεία και τεχνολογία που συμβάλουν στην παραγωγικότητα και αποδοτικότητα του ανθρώπινου δυναμικού. Προτρέπει, λοιπόν, κάθε επιχείρηση να αναρωτηθεί εάν διαθέτει λειτουργικούς χώρους εργασίας και κυρίως, εάν η κουλτούρα της έχει νόημα και αντικατοπτρίζει όλους όσοι εργάζονται σε αυτήν.\nΓια να κατανοήσουμε καλύτερα την ειδοποιό διαφορά ανάμεσα στους δύο όρους αλλά και να αντιληφθούμε τη σύνδεσή τους, η εμπειρία των εργαζομένων αναφέρεται στο πώς μια ομάδα βιώνει την εταιρεία, ενώ η αφοσίωση και η δέσμευση συχνά αναφέρονται στον τρόπο με τον οποίο οι εργοδότες βιώνουν την ομάδα -είναι άνθρωποι παραγωγικοί, θα σύστηναν την εταιρεία ως εργοδότη επιλογής; Οι μετρικές για τη δέσμευση επικεντρώνονται συχνά στη μέτρηση της απόδοσης επένδυσης (ROI) των πρακτικών των εργαζομένων. Πρακτικά, λοιπόν, το employee experience είναι το σύνολο των εμπειριών που αποκομίζει κάποιος κατά τη φάση πρόσληψης, απασχόλησης αλλά και ολιστικά από την εργασία του. Αυτή η προσέγγιση περιλαμβάνει τον τρόπο αλληλεπίδρασης με τους συναδέλφους του, τις πολιτικές, τις διαδικασίες, την ίδια την εταιρική κουλτούρα, τις συνολικές αμοιβές και παροχές, το φυσικό και τεχνολογικό περιβάλλον. Το άθροισμα όλων αυτών των παραγόντων -μεγαλύτερης ή μικρότερης βαρύτητας- δημιουργούν την εμπειρία που τελικά επηρεάζει το επίπεδο εμπλοκής που ένας εργαζόμενος αισθάνεται προς τον εργοδότη του.\nΗ ΣΥΜΒΟΛΗ ΤΗΣ ΤΕΧΝΟΛΟΓΙΑΣ\nΣύμφωνα με το «2019 Hiring Outlook» της Execu|Search Group, το 95% των στελεχών δηλώνει «ανοιχτό» σε νέες επαγγελματικές ευκαιρίες, παρότι δεν αναζητά ενεργά μία νέα εργασία. Παρόλα αυτά, οι εργοδότες (56%) που προχωρούν σε νέα επαγγελματική πρόταση με αύξηση αποδοχών για να μην χάσουν αυτούς τους εργαζόμενους, παρατηρείται ότι δεν το επιτυγχάνουν τελικά. Μάλιστα, το 61% αυτών των στελεχών αναφέρει ότι θα απέρριπτε μία τέτοια προσφορά. Η εν λόγω μελέτη αποκαλύπτει ότι ο βασικός λόγος που οδηγεί σε μία τέτοια αλλαγή, δεν προέρχεται από τις οικονομικές απολαβές και παροχές, αλλά από την εμπειρία που βιώνουν οι εργαζόμενοι στον εκάστοτε εργοδότη. Το ίδιο επιβεβαιώνεται και από σχετική έρευνα της Gallup, «Design an Employee Experience That Improves Business Performance», η οποία τονίζει ότι ένας κύριος παράγοντας σε μια τέτοια απόφαση, είναι η αλληλεπίδραση που έχει ένας εργαζόμενος τόσο με τους manager του όσο και με τους υπόλοιπους συναδέλφους καθόλη τη διάρκεια του κύκλου ζωής του. «Οι λεπτομέρειες κάνουν τη διαφορά» και αυτό φαίνεται να αντανακλάται στο employee experience.\nΤαυτόχρονα, όπως αναφέρει άρθρο στο Inc.com, σε έναν κόσμο όπου ξεπερνά τα παραδοσιακά όρια εργασίας (χωροταξικά και χρονικά), η τεχνολογία έρχεται και αποτελεί κεντρικό σημείο του employee experience. Το τεχνολογικό περιβάλλον του οργανισμού αναφέρεται στα εργαλεία που χρησιμοποιούν οι εργαζόμενοι για να φέρουν εις πέρας την εργασία τους. Αυτό περιλαμβάνει τα πάντα, από το εσωτερικό κοινωνικό δίκτυο που μπορεί να χρησιμοποιεί η εταιρεία, τις mobile και portable συσκευές σε όποιες θέσεις εργασίας κρίνεται απαραίτητο κ.ά. Αυτό περιλαμβάνει επίσης τις εφαρμογές, το λογισμικό, τα εργαλεία e-learning και όλα εκείνα τα σχεδιαστικά στοιχεία που επηρεάζουν τον τρόπο με τον οποίο οι εργαζόμενοι χρησιμοποιούν αυτά τα διάφορα εργαλεία. Η τεχνολογία είναι το κεντρικό νευρικό σύστημα μίας σύγχρονης επιχείρησης και οι περισσότερες ιδέες και καινοτομίες που σχετίζονται με το μέλλον της εργασίας δεν είναι δυνατά χωρίς τεχνολογία.\nΠροκειμένου να κατανοήσουμε ακόμα περισσότερο τη συμβολή της τεχνολογίας στην εμπειρία των εργαζόμενων, αρκεί να σκεφτούμε το εξής: Πώς θα ήταν εάν χρησιμοποιούσαμε υπολογιστικά συστήματα της δεκαετίας του ’90 και εφαρμογές που στις μέρες μας θεωρούνται παρωχημένες; Πιθανόν θα νιώθαμε ότι δεν συμβαδίζουμε με την εποχή που διανύουμε, η επιδίωξη της καινοτομίας υποσυνείδητα θα έμπαινε σε δεύτερο ρόλο, ενώ ο χρόνος εκτέλεσης των εργασιών θα αυξανόταν δραστικά. Το κυριότερο, όμως, είναι τα αισθήματα που θα νιώθαμε, όπως απογοήτευση και θυμός που θα μας προέτρεπαν από το να είμαστε αφοσιωμένοι, χαρούμενοι και τελικά, παραγωγικοί και αποδοτικοί.\nΣκεφτείτε λοιπόν, «τι είδους εμπειρία δημιουργείτε για τους υπαλλήλους σας και πώς το κάνετε;». Αναμφίβολα, το μέλλον της εργασίας αφορά στην εμπειρία των εργαζομένων και αυτό είναι κάτι που κάθε εταιρεία οφείλει να συνειδητοποιήσει και να επενδύσει. Οι άνθρωποι σήμερα δεν χρησιμοποιούν απλώς την τεχνολογία, αλλά έχουν «σχέση» μαζί της, καθώς αποτελεί δομικό μέρος της καθημερινότητάς τους. Και το ίδιο φαίνεται να συμβαίνει και στον εργασιακό χώρο, ειδικά με την εισροή νεότερων ταλέντων που παρουσιάζουν εξοικείωση ως προς αυτή την κατεύθυνση και τείνουν να «συμπαρασύρουν» μαζί τους και τις παλαιότερες γενεές. Ενδιαφέρον παρουσιάζει σχετική έρευνα της PwC (Οκτώβριος, 2018) όπου αναφέρει ότι η τεχνολογία που χρησιμοποιείται στον εργασιακό χώρο, δεν έχει επιλεχθεί με γνώμονα τις ανάγκες και επιθυμίες του ανθρώπινου δυναμικού, καταλήγοντας ότι οι ηγέτες και οι εργαζόμενοι «δεν βλέπουν τα πράματα με τον ίδιο τρόπο».\nΕιδικότερα, η εν λόγω έρευνα διερεύνησε και κατέγραψε τις απόψεις 12.000 στελεχών από όλες τις διοικητικές βαθμίδες από διάφορους επιχειρηματικούς κλάδους σε Καναδά, Κίνα, Χονγκ Κονγκ, Γερμανία, Ινδία, Μεξικό, Ηνωμένο Βασίλειο, ΗΠΑ, αναφορικά με την χρήση ψηφιακών εργαλείων και τεχνολογίας στην καθημερινή τους εργασία. Σύμφωνα με τα ευρήματα, 90% των C-suite στελεχών συμφωνούν ότι η εταιρεία τους δίνει προσοχή στις ανάγκες των ανθρώπων της κατά την εισαγωγή μίας νέας τεχνολογίας, αλλά μόνο 53% των εργαζομένων συνηγορούν ως προς αυτό. Την ίδια στιγμή, το 92% των C-suite στελεχών δηλώνει ικανοποίηση με την τεχνολογία που έχει στη διάθεσή του και την εμπειρία που του προσφέρεται μέσα από αυτή, ενώ μόλις το 68% των υπόλοιπων εργαζομένων τείνει να συμφωνεί. Αυτή η διαφορά, αυτό το «κενό εμπειρίας» είναι αξιοσημείωτο και εγείρει προβληματισμούς. Όπως αναφέρει η έρευνα, αυτό πηγάζει από το γεγονός ότι τα υψηλόβαθμα στελέχη και ο ίδιος ο οργανισμός, δεν έχουν μία σαφή και ακριβή κατανόηση του τρόπου με τον οποίο οι άνθρωποι χρησιμοποιούν και αξιοποιούν την τεχνολογία, τι χρειάζονται από τα εργαλεία που τους προσφέρονται και πώς όλα αυτά διαμορφώνουν την εμπειρία τους «στο τέλος της ημέρας». Σίγουρα, οι εργαζόμενοι αναζητούν ότι βελτιώνει την εργασία τους, από την επιλογή συσκευών έως και εφαρμογών, ενώ δείχνουν να το εκτιμούν όταν η εταιρεία λαμβάνει υπόψη την άποψή τους και τις προτάσεις που ενδεχομένως έχουν να κάνουν.\nΗ έρευνα καταλήγει ότι εκτός από την παραγωγικότητα και την απόδοση που επηρεάζονται άμεσα, ένας ακόμα πυλώνας που επηρεάζεται από το employee experience είναι η εμπειρία που προσφέρεται στον πελάτη, δηλαδή το customer experience. Άλλωστε, η εργασιακή εμπειρία προηγείται εκείνης του πελάτη αν σκεφτεί κάποιος ότι οι άνθρωποι αγοράζουν από ανθρώπους. Αυτό μεταφράζεται στο ότι εάν ένας εργαζόμενος δεν νιώθει ικανοποίηση και δέσμευση προς το εργασιακό περιβάλλον του, τότε είναι ιδιαίτερα δύσκολο να επικοινωνήσει θετικά τα προϊόντα, τις υπηρεσίες ή και την εικόνα μίας εταιρείας. Με άλλα λόγια, οι άνθρωποι τείνουν να επηρεάζουν το περιβάλλον τους μέσα από τα συναισθήματα που βιώνουν.\nΗ ΔΑΔ διαδραματίζει καθοριστικό ρόλο στην ανάπτυξη ενός αποτελεσματικού και χωρίς αποκλεισμούς χώρου εργασίας. Για να γίνει αυτό, είναι κρίσιμο το γεγονός ότι το HR γνωρίζει εις βάθος την επιχειρηματική στρατηγική, τις τάσεις της αγοράς εργασίας και τις μεταβαλλόμενες ανάγκες των εργαζομένων. Χρησιμοποιώντας τις έρευνες των εργαζομένων, τη συγκριτική αξιολόγηση των βέλτιστων πρακτικών και άλλες εσωτερικές και εξωτερικές έρευνες, η διεύθυνση ανθρώπινου δυναμικού θα πρέπει να προχωρά σε συστάσεις προς τους ηγέτες που να ανταποκρίνονται στις ανάγκες του ανθρώπινου δυναμικού. Θα πρέπει να αναπτύξουν πολιτικές και πρωτοβουλίες σε όλο το φάσμα των HR δραστηριοτήτων (π.χ. στελέχωση, ένταξη, συνολικές ανταμοιβές, ανάπτυξη, εργασιακή ζωή και υγεία και ευεξία) που διευκολύνουν την επίτευξη των οργανωτικών στόχων μέσω διαδικασιών ορθής διαχείρισης. Άλλωστε, τα στελέχη HR φέρουν τον κρίσιμο ρόλο των «διαμεσολαβητών» της αλλαγής στον οργανισμό και στην κουλτούρα του. Όλες αυτές οι προσπάθειες θα εξασφαλίσουν ότι οι άνθρωποι θα θεωρηθούν πραγματικά ως το μεγαλύτερο πλεονέκτημα ενός οργανισμού και θα αυξήσουν τη διατήρηση και εμπλοκή του ταλέντου. Αναγνώριση και επιβράβευση, κουλτούρα εμπιστοσύνης αλλά και ανατροφοδότησης, ευεξία και ισορροπία προσωπικής και εργασιακής ζωής, νόημα στην εργασία μας είναι μόνο μερικά από τα στοιχεία που καλλιεργούν θετικές εμπειρίες και προάγουν το employee experience. Ως προσέγγιση, εκτείνεται σε κάθε ιεραρχικό επίπεδο και αφορά στο πώς ο εκάστοτε εργοδότης σχεδιάζει τη ροή εργασίας και τις διαδικασίες γύρω από τα στελέχη του έτσι ώστε να βελτιώσει την καθημερινή και ολιστική εμπειρία τους. Η αφοσίωση, ικανοποίηση και δέσμευση αφορούν κυρίως βραχυπρόθεσμες αλλαγές, ενώ η εμπειρία καλύπτει όλο το φάσμα των ενεργειών, όλη την πραγματικότητα του τι σημαίνει να εργάζεται κάποιος για έναν οργανισμό. Στο πλαίσιο αυτό, λοιπόν, ο οργανισμός οφείλει να εστιάσει τις ενέργειες του, μεταξύ άλλων, στα εξής:\nΝα αναγνωρίσει τον καίριο ρόλο των ηγετών, senior leaders και managers στο ταξίδι της εργασιακής εμπειρίας και να τους επιτρέψει να σχεδιάσουν ενέργειες σε ευθυγράμμιση με τις εταιρικές αξίες.\nΝα δώσει στους εργαζόμενους τη δυνατότητα λήψης αποφάσεων, δείχνοντας εμπιστοσύνη και συμβάλλοντας στην ανάπτυξή τους.\nΝα βοηθήσει κάθε εργαζόμενο να βρει ποιο είναι το νόημα από την εργασία του και πώς ο ίδιος με τη σειρά του μπορεί να συμβάλλει στην εξέλιξη της εταιρείας και στην επίτευξη των στόχων.\nΝα αναπτύξετε πολιτικές και προγράμματα που ανταποκρίνονται στις ανάγκες του ανθρώπινου δυναμικού σας και αποδεικνύουν ότι αποτελούν το πιο πολύτιμο κεφάλαιό σας.\nΝα εξασφαλίσετε ότι οι ενέργειες και οι πρωτοβουλίες της εταιρείας προάγουν τις αξίες της, δημιουργούν κλίμα εμπιστοσύνης και ένα περιβάλλον που ενισχύει την ομαδικότητα.\nΝα κατανοήσετε τις ανάγκες και τις προκλήσεις που αναδύονται. Παρέχετε στους εργαζόμενους σας τα κατάλληλα τεχνολογικά μέσα που θα τους επιτρέψουν να εργάζονται με ευελιξία, ειδικά εάν δραστηριοποιείστε σε παγκόσμιο επίπεδο.\n11 ΣΤΕΛΕΧΗ ΤΗΣ ΑΓΟΡΑΣ ΑΠΑΝΤΟΥΝ…\nΠΩΣ ΘΑ ΠΕΡΙΓΡΑΦΑΤΕ ΤΟ ΙΔΑΝΙΚΟ EMPLOYEE EXPERIENCE ΣΕ ΕΝΑΝ ΟΡΓΑΝΙΣΜΟ;\n«Οι εργασιακές σχέσεις είναι πολυδιάστατες και το ιδανικό employee experience επηρεάζει την καθημερινότητα, εντός και εκτός εργασιακού περιβάλλοντος και σίγουρα πέρα από τις HR λειτουργίες. Καλούμαστε να καθορίσουμε τις σωστές πρακτικές ώστε να υποστηρίξουμε τους εργαζόμενους να πετύχουν, μέσα από τη δημιουργία δεσμών. Η φιλοσοφία μας πρέπει να είναι να εμπνεύσουμε τους γύρω μας. Η δημιουργικότητα αλλά και το κουράγιο να συζητήσουμε σχετικά με το πώς λειτουργούν τα πράγματα σε μία εταιρεία είναι σημαντικά. Μπορούμε να διδαχθούμε και από τις κακές μας εμπειρίες. Σε κάθε περίπτωση δεν πρέπει να αμελήσουμε τα ουσιώδη για τα εντυπωσιακά!».\nΑναστασία Ασημακοπούλου, Organizational Development Manager, ICTS Hellas\n«Η ιδανική “εμπειρία-employee experience” για τον εργαζόμενο σε μία εταιρεία ξεκινά από τη στιγμή που είναι υποψήφιος για μία θέση στον οργανισμό της επιλογής του/της. Οι βέλτιστες πρακτικές “employer branding” καθώς και η επιτυχημένη προσέλκυση εργαζομένων με τα απαραίτητα εργαλεία επιλογής στελεχών, είναι εξίσου σημαντικά με τη συνολική του εμπειρία όταν τελικά προσληφθεί στον οργανισμό. Η ξεκάθαρη “αίτηση εργασίας”, η σύντομη και άμεση απάντηση και η απλή επικοινωνία σε οποιαδήποτε “πλατφόρμα αναζήτησης εργασίας” της εταιρείας “κουμπώνουν” άριστα στη συνέχεια με στοχευμένα προγράμματα ευεξίας, ξεκάθαρη επικοινωνία στόχων και αξιών της εταιρείας και της κουλτούρας της καθώς και το πετυχημένο “career path planning” για κάθε νέο ταλέντο ξεχωριστά. Ένα εργασιακό περιβάλλον με ιδανικό employee experience είναι εκείνο που κάνει τους εργαζομένους του να νιώθουν καθημερινά ασφάλεια με την επιλογή τους και ως αναπόσπαστα μέλη μιας ομάδας με ξεκάθαρο στόχο. Κατά συνέπεια, οι ηγέτες αυτών των εταιρειών προσανατολίζονται περισσότερο στην ανάπτυξη κοινού οράματος για τους ανθρώπους τους, παρά στην απλή ανταμοιβή τους μέσω οικονομικών παροχών».\nΘάλεια Βουβονίκου, Head of HR Greece, Ηenkel Hellas SA\n«Η πρώτη ημέρα στην εργασία είναι σαν την πρώτη μέρα στο σχολείο. Μας “σημαδεύει” και μας ακολουθεί. Έχει μεγάλη σημασία να νιώσεις καλοδεχούμενος σε αυτή την πρώτη σου μέρα. Να επιθυμείς να ξαναβρεθείς εκεί, να μιλάς στους γύρω σου περήφανα για την εμπειρία σου. Να είσαι ξεχωριστός που είσαι μέλος αυτής της ομάδας. Μέσα από αυτό το πρίσμα, αποζητάς τη βελτίωση με αποτέλεσμα να κατακτάς όλο και περισσότερα! Και ο σεβασμός που εισπράττεις στην εργασία, η αξιοκρατία και το ανθρώπινο πρόσωπο, να επιστρέφει στο πολλαπλάσιο στον εργοδότη και να του ανταποδίδεις την εξαιρετική εμπειρία που απλόχερα σου έχει προσφέρει!».\nΝτίνα Θεοδώρου, HR Project Manager, Edenred\n«Το employee experience είναι τρόπος σκέψης και στάση αντιμετώπισης των εργαζομένων. Όπως έχουμε στο μυαλό μας τον πελάτη όταν σχεδιάζουμε προϊόντα και υπηρεσίες, έτσι οφείλουμε να σκεφτόμαστε σε κάθε απόφαση τον εσωτερικό μας πελάτη, τον εργαζόμενο. Πώς θα βιώσει τις αποφάσεις μας; Τι έχει να κερδίσει; Πώς βελτιώνουμε την εμπειρία του; Πώς αναβαθμίζουμε τις γνώσεις του, τις δεξιότητές του, την εξέλιξή του; Πώς διευκολύνουμε περαιτέρω τη ζωή του και την καθημερινότητα του; Πώς του δίνουμε καλύτερα εφόδια να γίνει αποτελεσματικότερος; Πώς τον αντιμετωπίζουμε πριν γίνει υπάλληλος της εταιρείας και είναι ακόμη υποψήφιος για μια θέση; Πώς του δίνουμε feedback; Πόσο βάρος δίνουμε στην άποψή του; Τι ευκαιρίες του δίνουμε να αναλάβει ευθύνες και πρωτοβουλίες; Αμείβεται δίκαια και ανταγωνιστικά; Αναγνωρίζεται η προσπάθειά του και η συνεισφορά του; Οι απαντήσεις σε όλα αυτά τα ερωτήματα, συνθέτουν τη διαρκή προσπάθεια βελτίωσης του employee experience».\nΔημήτρης Ιωάννοβιτς, HR Business Partner, Greece & Middle East, Gilead\n«Kάθε εργαζόμενος βιώνει διαφορετικά την εργασιακή του ζωή, οπότε δύσκολα θα μπορούσαμε να μιλήσουμε για ιδανικό employee experience. Όταν όμως αποτελεί προτεραιότητα σε έναν οργανισμό, υπάρχει στην κουλτούρα του, τότε σε βάθος χρόνου όλοι επηρεάζονται θετικά. Είναι σημαντικό να αισθάνεται ο εργαζόμενος ότι τον ακούν, ότι δεν είναι αόρατος. Δεν είναι αυτονόητο ότι εφόσον αυτά επιδιώκουμε όλοι για τους πελάτες μας, θα έπρεπε πρώτα από όλα να τα προσφέρουμε στους ανθρώπους μας; Η εκπαίδευση για παράδειγμα . Δεν πρέπει πάντα και μόνο να εστιάζει στα technical skills. Ένα workshop για το stress management μπορεί να βοηθήσει έναν εργαζόμενο πρώτης γραμμής πολύ περισσότερο από ένα τεχνικής φύσης σεμινάριο. Ο σεβασμός στο work life balance, το αίσθημα ασφάλειας, η αναγνώριση της συνεισφοράς στην επίτευξη των στρατηγικών στόχων είναι επίσης σημαντικά. Προσωπικά, θεωρώ πως μόνο ένα συναίσθημα μπορεί να περιγράψει καλυτέρα το employee experience: το να νιώθεις περήφανος για την εταιρεία που εργάζεσαι».\nΜαρία Καλλέργη, HR Manager, Arkas Hellas\n«Το employee experience δεν είναι αποτέλεσμα μιας μόνο ενέργειας στην οποία μπορεί να εστιάσει ένας οργανισμός. Eίναι ένα σύνολο ενεργειών, δράσεων και δεσμεύσεων οι οποίες αγκαλιάζουν ένα άτομο σε όλα τα στάδια του επαγγελματικού του ταξιδιού με συνέπεια».\nΆννα Μανιάτη, Human Resources & Change Management Director / AXA Ασφαλιστική\n«Ο όρος Employee Experience είναι ένας όρος πολύπλευρος και πολυδιάστατος για να μπορεί κάποιος να προσδιορίσει τις ιδανικές συνθήκες ή προδιαγραφές που τον ορίζουν. Το employee experience βασίζεται σε τρεις πυλώνες – α. Τεχνολογία στον χώρο εργασίας, β. Φυσικός Χώρος / Εργασιακό Περιβάλλον, γ. Εταιρική Κουλτούρα. Ακόμη και εάν τα δύο πρώτα χαρακτηριστικά μπορέσει κάποιος να τα προδιαγράψει, το τρίτο χαρακτηριστικό, αυτό της Κουλτούρας, είναι αδύνατο να οριστεί έτσι ώστε να δοθεί μία συγκεκριμένη προδιαγραφή εφόσον επηρεάζεται από τα ήθη, τα έθιμα και τον πολιτισμό της χώρας στην οποία βρίσκεται η εταιρεία. Πολυεθνικοί οργανισμοί οι οποίοι διαθέτουν γραφεία σε πολλές χώρες και διαφορετικές ηπείρους δεν είναι δυνατόν να σχεδιάζουν το ίδιο Employee Experience για τα το προσωπικό τους στην Ευρώπη, στην Αμερική ή στην Ασία. Εάν θα έπρεπε να δώσω κάποιον γενικό ορισμό, τότε θα έλεγα ότι το Employee Experience είναι θετικό όταν οι εργαζόμενοι πηγαίνουν στην δουλειά τους επειδή το θέλουν και όχι επειδή πρέπει».\nΠαντελής Κούζης, Γενικός Διευθυντής, ΕΚΑ Ελλάς ΑΕ\n«Η εμπειρία ενός εργαζόμενου είναι προσωπική και διαμορφώνεται σε όλη τη διάρκεια του “ταξιδιού” του σε έναν οργανισμό. Αυτό σημαίνει ότι δεν μπορεί να είναι στατική. Αντίθετα, εξελίσσεται διαρκώς, ακολουθώντας τους διάφορους σταθμούς αυτής της πορείας. Επίσης, τα κριτήρια με τα οποία αξιολογείται η εμπειρία αυτή μπορεί να είναι διαφορετικά για κάθε εργαζόμενο, ή να αλλάζουν ανάλογα με τη φάση ζωής ή καριέρας στην οποία βρίσκεται. Σαφώς, όμως, υπάρχουν κάποιοι παράγοντες που επιδρούν καθοριστικά στη διαμόρφωση ενός θετικού employee experience: είναι οι μισθολογικές απολαβές και λοιπές οικονομικές και μη παροχές, που ανταποκρίνονται στην προσφορά του εργαζόμενου, η επένδυση της εταιρείας στην ανάπτυξή του μέσα από ευκαιρίες εκπαίδευσης και εξέλιξης, το αίσθημα ότι η προσπάθεια και η συνεισφορά του αξιολογούνται δίκαια, αναγνωρίζονται και επιβραβεύονται. Είναι, επίσης, μια κουλτούρα που αντιμετωπίζει με σεβασμό και κατανόηση τις προσωπικές ανάγκες και ενδυναμώνει τις ξεχωριστές ικανότητες και ιδιότητες του κάθε εργαζομένου, δημιουργώντας τις συνθήκες εκείνες που τον κινητοποιούν να προσφέρει και να καινοτομεί. Ειδικά για τους νεότερους εργαζόμενους, σημαντικό ρόλο παίζει και η δυνατότητα να βρίσκουν νόημα σε αυτό που κάνουν. Να πιστεύουν στο όραμα του οργανισμού και να γνωρίζουν ότι υπηρετεί στην πράξη συγκεκριμένες αξίες και αρχές, όπως η διαφάνεια και η κοινωνική υπευθυνότητα».\nΕιρήνη Παγανοπούλου, HR Director Greece-Cyprus-Malta, Pfizer Hellas S.A.\n«Ως ένα περιβάλλον μέσα στο οποίο ο εργαζόμενος επιλέγει να αναδείξει τις δυνατότητές του, να κάνει το καλύτερο που μπορεί για να συμβάλει στην επιτυχία του οργανισμού. Αυτό, που θα τον οδηγήσει σε αυτήν την επιλογή, είναι η αίσθηση ότι το περιβάλλον μέσα στο οποίο λειτουργεί του δίνει τη δυνατότητα να δημιουργήσει επιλογές και να κάνει κάτι επειδή θέλει να το κάνει. Ένα περιβάλλον όπου μπορεί να δημιουργήσει σύνδεση με άτομα, που εμπιστεύεται και με τα οποία συνεργάζεται για να συμβάλει σε ένα κοινό Σκοπό, που θεωρεί σημαντικό για την εταιρεία αλλά και για τον εαυτό του. Ένα περιβάλλον όπου μπορεί να αναπτύξει και να αναδείξει τις ικανότητές του, όπου αισθάνεται ότι μπορεί να ανταποκριθεί στις καθημερινές προκλήσεις, που αντιμετωπίζει. Είναι οι τρεις αλήθειες – η παροχή δυνατότητας για δημιουργία Επιλογών, Σύνδεσης, Ικανότητας – που μας διδάσκει η επικρατέστερη θεωρία για την παρακίνηση, η Θεωρία του Αυτοπροσδιορισμού (SelfDeterminationTheory)».\nΣπύρος Παολινέλης, ιδρυτής της Blanchard Greece και της AMNIS Learning & Growth\n«Ιδανικό employee experience μπορεί να υπάρξει όταν ο οργανισμός αντιληφθεί ότι η ανάγκη διαχείρισης της εμπειρίας των εργαζομένων έχει την ίδια βαρύτητα με την ανάγκη διαχείρισης της εμπειρίας των πελατών και καταφέρει να πραγματοποιήσει μια κρίσιμη μεταστροφή, θέτοντας τους εργαζόμενους στο επίκεντρο όλων των δραστηριοτήτων του. Επαναπροσδιορίζοντας τη στρατηγική του, ο οργανισμός δημιουργεί μια επαγγελματική πραγματικότητα που έχει σαν στόχο τη διαρκή βελτίωση της εμπειρίας των εργαζομένων. Ιδανικό, επομένως, employee experience είναι αυτό που έχει βασιστεί στη βαθιά γνώση θεμάτων που αφορούν στη διαχείριση εργαζομένων και στην εδραίωση μίας κουλτούρας ανοιχτής και ειλικρινούς επικοινωνίας, όπου όλοι ανήκουν, συμμετέχουν και αναγνωρίζονται. Ένα εργασιακό περιβάλλον στο οποίο υπάρχει έμπρακτος σεβασμός στην ανθρώπινη υπόσταση και στην επαγγελματική ιδιότητα του κάθε εργαζόμενου και στο οποίο τα λάθη δεν αποτελούν αφορμή υποτίμησης και αποκλεισμού αλλά εμπεριέχονται ως σπουδαία αφορμή μάθησης για όλους».\n«Σαν ένα ταξίδι στο οποίο όχι μόνο περνάς πολύ καλά, αλλά θέλεις να διηγηθείς και σε άλλους την εμπειρία σου. Το ιδανικό employee experience περιλαμβάνει τα πάντα. Πορεία καριέρας με θετικά ορόσημα, ευχάριστο και ειλικρινές περιβάλλον εργασίας, προσωπικές σχέσεις που προάγουν και διευκολύνουν τη συνεργασία, ευκαιρίες εκπαίδευσης και ανάπτυξης νέων δεξιοτήτων, δυνατότητα χρήσης σύγχρονης τεχνολογίας, αλλά κυρίως αναγνώριση και επιβράβευση. Αν αντιλαμβανόμαστε το ιδανικό employee experience σαν μια διαρκή, θετική αλληλεπίδραση, τότε η συνέπεια στην εμπειρία που προσφέρει το εργασιακό περιβάλλον είναι καίριας σημασίας. Είναι αυτή η συνέπεια στην εμπειρία που καθιστά τη σχέση των εργαζομένων με την εταιρεία αξιόπιστη. Και σε αυτό το πλαίσιο, όχι μόνο επηρεάζει, αλλά και καθορίζει την απόδοση των εργαζομένων και την ικανότητα της εταιρείας να προσελκύει και να διατηρεί κορυφαία ταλέντα».\nΒασίλης Χουλιάρας, Barilla HR Senior Manager Easter Europe\nΤΟ EMPLOYEE EXPERIENCE ΕΠΗΡΕΑΖΕΙ ΤΟ WELLBEING ΣΤΟΝ ΕΡΓΑΣΙΑΚΟ ΧΩΡΟ ΚΑΙ ΑΝ ΝΑΙ, ΜΕ ΠΟΙΟΝ ΤΡΟΠΟ;\n«Employee experience και wellbeing είναι αλληλένδετες έννοιες, καθώς το ένα οδηγεί στο άλλο και αντίστροφα. Employee experience είναι το ταξίδι κάθε εργαζόμενου μέσα στον οργανισμό. Κατά τη διάρκεια αυτού του ταξιδιού, ο εργαζόμενος βιώνει τον οργανισμό και τον εαυτό του μέσα σε αυτόν, ως μια εμπειρία αρνητική ή θετική. Μία θετική εργασιακή εμπειρία, βελτιώνει το επίπεδο ευεξίας & ευημερίας των εργαζομένων και αυξάνει την παραγωγικότητά τους. Αν για παράδειγμα, ο εργαζόμενος βιώνει σεβασμό και αναγνώριση, η χαρά και η ικανοποίηση που αυτά δημιουργούν, έχει πολλαπλασιαστικό θετικό αντίκτυπο στον ψυχισμό του. Έτσι, ενθαρρύνεται να προχωρήσει σε δημιουργικές αλλαγές καθώς αισθάνεται ασφαλής να εξερευνήσει νέους τρόπους ύπαρξης και λειτουργίας μέσα στον εργασιακό του χώρο. Συνεπώς, ο παραπάνω διαχωρισμός (θετικό- αρνητικό), είναι εξαιρετικά σημαντικός καθώς οδηγεί σε εσωτερικές διεργασίες που διαμορφώνουν την καθημερινότητά του εντός και εκτός του εργασιακού του χώρου και καθορίζουν τόσο το επίπεδο της φυσικής και συναισθηματικής ευεξίας του όσο και το επίπεδο της επαγγελματικής και οικονομικής ευημερίας του».\nΤατιάνα Τούντα, Hellas EAP\n«Εmployee experience και wellbeing είναι αλληλένδετα. Ο στόχος της θετικής εργασιακής εμπειρίας είναι να καλλιεργεί και να προσφέρει ένα περιβάλλον χωρίς τριβές, κάθε μέρα. Και μια μέρα στη δουλειά, χωρίς τριβές, νομοτελειακά συνδέεται με το wellbeing κάθε εργαζομένου. Προωθεί τη συλλογική συμπεριφορά και ολοένα και περισσότερους εργαζόμενους να έχουν καλύτερα αποτελέσματα, υψηλότερες επιδόσεις, με μεγαλύτερη σταθερότητα. Έτσι, ενεργοποιείται ένας εργασιακός πολιτισμός υψηλής απόδοσης αλλά και ευρείας αποδοχής που μπορεί να προσελκύσει κάθε άτομο αλλά και το σύνολο του εργασιακού δυναμικού προς αυτό το πρότυπο. Ένας φιλικός, άνετος και εργονομικός χώρος προδιαθέτει όλους μας για μια πιο ανθρώπινη επαφή και μια πιο ευχάριστη εργασιακή εμπειρία. Όπως και η αντιμετώπιση απ’ όλους τους συνεργάτες σε όλες στις βαθμίδες. Η σαφήνεια της αρμοδιότητας για κάθε εργαζόμενο, η αναγνώριση και η επιβράβευση της προσπάθειας και όχι μόνο των αποτελεσμάτων, καθώς και το κλίμα συνεργασίας δημιουργούν ένα θετικό πόλο καθημερινότητας και όρεξης για δουλειά».\nΒασίλης Χουλιάρας, Barilla\n«Αν ως wellbeing στον εργασιακό χώρο, ορίσουμε την υγιή και ευχάριστη εργασιακή καθημερινότητα, καταλαβαίνουμε πόσο αλληλένδετη είναι με το employee experience. Αντίστοιχα βέβαια, η προώθηση του wellbeing ως γενικότερη στάση ζωής ενισχύει το θετικό experience των εργαζομένων. Οι δομημένες στρατηγικές προώθησης του wellbeing μπορεί να περιλαμβάνουν από όμορφους εργασιακούς χώρους, μέχρι πρωτοβουλίες για αθλητικές δράσεις, σωστή διατροφή, κίνητρα για πιο υγιεινή ζωή, κ.ά. Μέσα από τέτοιες στρατηγικές ενισχύεται κατακόρυφα το employee experience, γιατί δημιουργείται προστιθέμενη αξία. To αίσθημα της αξίας είναι που δημιουργεί συνολικά θετική διάθεση, ενισχύει την ομαδικότητα και κάνει τους δεσμούς με την εταιρεία πιο ισχυρούς. Είναι σπουδαίο όταν μιλάμε για ποιότητα ζωής να μην εννοούμε τη ζωή μετά το γραφείο, αλλά και μέσα σε αυτό. Από πέρσι που αρχίσαμε να υλοποιούμε στην εταιρεία μας μια τέτοια στρατηγική wellbeing, μπορώ να σας διαβεβαιώσω ότι η καθημερινότητά μας αλλάζει σταθερά προς το καλύτερο. Μας συνδέουν πολλά περισσότερα πράγματα από το daily business».\nΜαρία Καλλέργη, Arkas Hellas\nΠΟΙΟΣ ΕΙΝΑΙ Ο ΡΟΛΟΣ ΤΩΝ SENIOR LEADERS ΚΑΙ MANAGERS ΣΤΗ ΔΙΑΜΟΡΦΩΣΗ ΘΕΤΙΚΟΥ EMPLOYEE EXPERIENCE;\n«Ανοιχτό μυαλό, ευελιξία και διαφάνεια. Αν θεωρήσουμε ότι το employee experience είναι μία συνεχής διαδρομή, οι Senior Leaders και Managers έχουν κομβικό ρόλο στο να δώσουν αξία σε αυτή την πορεία. Αυτό όμως πρέπει να συμβαίνει βλέποντας μέσα από τα μάτια του κάθε εργαζόμενου, ανάλογα με την προσωπικότητά του αλλά και τις αρμοδιότητές του. Είναι εξίσου σημαντικό, οι Senior Leaders και οι Managers να παραμένουν ευέλικτοι για να μπορούν να κατανοούν και να ερμηνεύουν τι παρατηρούν, τι σκέφτονται και πώς λειτουργούν οι εργαζόμενοι και φυσικά να ενθαρρύνουν τις νέες ιδέες. Να ξεφύγουν από την απλή ακρόαση δυσκολιών ή τη διάγνωση προβλημάτων και να κάνουν πράξη την όποια αλλαγή θα προάγει το ατομικό wellbeing και κατά συνέπεια το γενικότερο θετικό employee experience. Όλα τα παραπάνω πρέπει να λειτουργούν σε ένα περιβάλλον ανοιχτής επικοινωνίας και διαφάνειας. Βεβαίως, προϋπόθεση είναι να εξασφαλίζεται η ροή της πληροφορίας, να κατευθύνεται στο κατάλληλο κοινό και φυσικά να αξιοποιείται το feedback».\n«Ο ρόλος των managers και των senior leaders είναι καθοριστικός, γιατί δίνει νόημα στην προσπάθεια ενός οργανισμού να βελτιώσει το ταξίδι της εμπειρίας του εργαζομένου. Από τα στελέχη αυτά θα πρέπει να ξεκινά η καλλιέργεια ενός κλίματος εμπιστοσύνης και ανοιχτής επικοινωνίας, στο οποίο κάθε εργαζόμενος θα μπορέσει να μοιραστεί τις προσδοκίες και τους προβληματισμούς του για όσα διαμορφώνουν την εμπειρία του. Κυρίως, οι managers και οι senior leaders είναι αυτοί που οφείλουν να υποστηρίζουν στην πράξη τη διαμόρφωση μιας ανθρωποκεντρικής κουλτούρας, ενός περιβάλλοντος στο οποίο ο καθένας νοιώθει ότι αντιμετωπίζεται όχι μόνο ως εργαζόμενος, αλλά ως άνθρωπος με αξίες, προσδοκίες αλλά και ανησυχίες, τόσο εντός όσο και εκτός δουλειάς».\nΕιρήνη Παγανοπούλου, Pfizer Hellas S.A.\n«Οι Senior Leaders και οι Managers είναι εκείνοι που μεταφέρουν τη στρατηγική μιας εταιρείας στις ομάδες τους και λειτουργούν ως πρεσβευτές της κουλτούρας ενός οργανισμού. Είναι οι άνθρωποι που τα άτομα της ομάδας έχουν ως πρότυπο συμπεριφοράς. Για τον λόγο αυτό, είναι υψίστης σημασίας οι άνθρωποι αυτοί να γνωρίζουν και να πιστεύουν στη στρατηγική της εταιρείας που συνδέεται με το employee experience ώστε και εκείνοι με τη σειρά τους να διασφαλίζουν την εμπειρία του εργαζόμενου».\nΆννα Μανιάτη, AXA Ασφαλιστική\nEMPLOYEE ENGAGEMENT ΚΑΙ EMPLOYEE EXPERIENCE ΕΙΝΑΙ ΔΥΟ ΕΝΝΟΙΕΣ ΠΟΥ ΤΑΥΤΙΖΟΝΤΑΙ Ή ΕΠΗΡΕΑΖΟΝΤΑΙ ΜΕΤΑΞΥ ΤΟΥΣ;\n«Είναι σίγουρο ότι αυτές οι δύο έννοιες είναι άρρηκτα συνδεδεμένες μεταξύ τους. Η δέσμευση που αισθάνεται ένας εργαζόμενος για την εταιρεία στην οποία εργάζεται είναι απόρροια της ποιότητας της εμπειρίας του σε αυτή την εταιρεία. Όσο καλύτερη, ευχάριστη, ανταποδοτική, εποικοδομητική και ωφέλιμη είναι η εργασιακή εμπειρία σε μια εταιρεία, τόσο μεγαλύτερη δέσμευση θα αισθάνεται και ο/η εργαζόμενος/η προς τον εργοδότη. Συνεπώς, μπορεί να πει κανείς ότι και οι δείκτες ικανοποίησης εργαζομένων θα είναι υψηλότεροι, και ενδεχομένως και οι δείκτες αποδοτικότητας και παραγωγικότητας. Παρότι μάλλον δεν έχει αποδειχθεί ερευνητικά/επιστημονικά αυτή η σύνδεση, είναι νομίζω αρκετά ασφαλής σαν υπόθεση».\nΔημήτρης Ιωάννοβιτς, Gilead\n«Η έννοια του employee experience είναι ευρύτερη και το employee engagement είναι το επιθυμητό αποτέλεσμα αν οι διαδικασίες έχουν σχεδιαστεί σωστά και οι παρεμβάσεις οδηγούν στο να απολαμβάνουμε τη δουλειά μας. Πιστεύαμε παλαιότερα ότι δεδομένου ότι υπάρχει στρατηγική και ξεκάθαροι στόχοι, αλλά και ικανοί, με δεξιότητες, να πετύχουν αυτούς τους στόχους, εργαζόμενοι, η επιτυχία ήταν δεδομένη. Μετά αναδείχθηκε η έννοια της ικανοποίησης από τη δουλειά και μετά η έννοια της δέσμευσης και πλέον έχει αναγνωριστεί ο ρόλος της κουλτούρας (το γιατί υπάρχει κάθε εταιρεία) ως κύριο στοιχείο της οργανωτικής απόδοσης και επιτυχίας. Υπάρχουν συσχετίσεις, αλλά και εδώ όχι αιτιώδεις σχέσεις, άρα όχι έτοιμες συνταγές. Είναι τελικά πιθανό κάποιος να κάνει καλά τη δουλειά του απλώς και μόνο επειδή αυτό θέλει και ας έχει παράπονα από την εταιρεία ή τον προϊστάμενο του. Η φιλοσοφία μας πρέπει να είναι να εμπνεύσουμε τους γύρω μας, να τους βοηθήσουμε να βρουν λόγους, ουσιαστικούς και με μοναδικό για τους ίδιους νόημα, να δώσουν τον καλύτερο τους εαυτό. Αυτό είναι, άλλωστε και το σημείο διαφοροποίησης κάθε οργανισμού».\nΑναστασία Ασημακοπούλου, ICTS Hellas\n«Ο νέος όρος του employee experience με τον γνωστό από παλαιότερα employee engagement είναι έννοιες που ταυτίζονται ως προς τον στόχο τους, αλλά έχουν διαφορετική επίδραση στην καθημερινότητα των εργαζομένων μιας επιχείρησης. Τον τελευταίο καιρό όλοι μιλούν για το employee experience περιγράφοντας μία πιο ολοκληρωμένη εμπειρία που επηρεάζει τους εργαζομένους μιας εταιρείας πριν καν ενταχθούν σε αυτή. Επηρεάζει συνεπώς όλο τον “κύκλο ζωής” ενός εργαζομένου σε αυτή. H νεότερη έννοια του employee experience ήρθε να απαντήσει στο πώς τελικά νιώθει και πώς βιώνει ο εργαζόμενος όλα τα γνωστά εργαλεία της Διοίκησης και του ΗR όπως το “καλωσόρισμα”, η ανάπτυξη και η εκπαίδευση, η επικοινωνία και τελικά ακόμα και η ομαλή αποχώρηση του από τον οργανισμό. Επιπρόσθετα, το employee experience έχει ως κέντρο του τον εργαζόμενο και τον τρόπο που σκέφτεται για την εταιρεία θέτοντας πάντα την ερώτηση: “πώς θα το εκλάβουν αυτό οι άνθρωποί μας;” Ενώ λοιπόν το employee experience έρχεται με τη μορφή 360° βιωματικών επιλογών του οργανισμού σε θέματα προσέλκυσης, ανάπτυξης και διακράτησης στελεχών, το employee engagement είναι ο τελικός σκοπός που επιτυγχάνεται από όλα τα παραπάνω».\nΘάλεια Βουβονίκου, Ηenkel Hellas SA\nΠΩΣ ΣΥΝΔΕΕΤΑΙ ΤΟ EMPLOYEE EXPERIENCE ΜΕ ΤΗ ΦΗΜΗ ΕΝΟΣ ΟΡΓΑΝΙΣΜΟΥ ΩΣ ΕΡΓΟΔΟΤΗΣ ΕΠΙΛΟΓΗΣ;\n«Τα προγράμματα προσέλκυσης στελεχών των εταιρειών είναι πολύ σημαντικά για τη μετέπειτα πορεία ενός στελέχους και ένα επιτυχημένο employee experience στον εκάστοτε οργανισμό. H «εικόνα» ενός οργανισμού για κάθε υποψήφιο ξεκινά από την επικοινωνία με αυτούς μέσω απλών μηχανών αναζήτησης εργασίας, ξεκάθαρα κριτήρια επιλογής, συμμετοχή σε Ημερίδες Πανεπιστημίων και εκδηλώσεις Καριέρας καθώς και μέσω ανοιχτής πρόσκλησης σε πλατφόρμες όπου παρέχεται «feedback» για την εταιρεία, τόσο σε υποψηφίους όσο και σε εργαζομένους (π.χ. GlassDoor). Οι υπάρχοντες εργαζόμενοι μιας εταιρείας νιώθουν επίσης μέλη μιας υγιούς ομάδας όταν ασχολούνται από τις θέσεις τους με προγράμματα εταιρικής κοινωνικής ευθύνης τα οποία έχουν άμεσο θετικό αποτέλεσμα σε διάφορες κοινωνικές δομές, ενισχύοντας παράλληλα την καλή φήμη του οργανισμού. Είναι τελικά γεγονός ότι τόσο οι υποψήφιοι, όσο και οι εργαζόμενοι σε μία εταιρεία με επιτυχημένο employee experience δρουν σημαντικά στην ενίσχυση της φήμης του και στην ενδυνάμωση της εικόνας του ως εργοδότης επιλογής μέσα από τη δική τους θετική εμπειρία με τον συγκεκριμένο οργανισμό».\n«Ένας εργαζόμενος που πάει με θετική διάθεση στη δουλειά του, που αισθάνεται ικανοποίηση και υπερηφάνεια για αυτό που κάνει, αλλά και δέσμευση απέναντι στον εργοδότη του, προσθέτει ούτως η άλλως σημαντική αξία στην εταιρεία. Επιπλέον, όμως, λειτουργεί και ως πρεσβευτής της στην αγορά εργασίας. Οι εργαζόμενοι είναι αυτοί που χτίζουν ουσιαστικά τη φήμη ενός οργανισμού ως εργοδότη, με βάση τον τρόπο που οι ίδιοι βιώνουν την εργασιακή τους καθημερινότητα. Ιδιαίτερα σήμερα, σε μια εποχή όπου η προσέλκυση και η διατήρηση ταλέντου είναι κρίσιμη για την επιτυχία των επιχειρήσεων, η επένδυση στη διαμόρφωση ενός θετικού employee experience αναδεικνύεται σε σημαντική προτεραιότητα, στο πλαίσιο της διαχείρισης και ανάπτυξης ανθρώπινου δυναμικού. Είναι απαραίτητο, επομένως, να επενδύσουμε στην καλύτερη κατανόηση του ανθρώπινου δυναμικού μας και να προσπαθήσουμε να κάνουμε την εμπειρία που προσφέρουμε μοναδικά θετική, για τον καθένα από αυτούς».\n«Η εμπειρία ενός εργαζομένου από μια εταιρεία είναι καθοριστικής σημασίας για τη φήμη της ως εργοδότης επιλογής. Οι νυν και πρώην εργαζόμενοι μιας εταιρείας είναι εκείνοι που μπορούν να απαντήσουν στο ερώτημα αν αυτά που πρεσβεύει ο εκάστοτε εργοδότης γίνονται στην πραγματικότητα πράξη στην εργασιακή καθημερινότητα. Συνεπώς, θα πρέπει συνεχώς και σε όλα τα στάδια του κύκλου ενός εργαζόμενου, οι ομάδες του HR να διασφαλίζουν ότι η εμπειρία είναι σε άμεση σύνδεση με αυτά που πρεσβεύει ο οργανισμός».\n«Μια εταιρεία μπορεί να χρησιμοποιεί πολλούς τρόπους για να χτίζει το εταιρικό της brand ως εργοδότης: συμμετοχή σε career fairs, διαφημίσεις, άρθρα και συνεντεύξεις σε διάφορα μέσα, χρήση social media, ενέργειες εταιρικής κοινωνικής ευθύνης κ.ά. Όλοι αυτοί είναι τρόποι που προκύπτουν από την εφαρμογή ενός καλοσχεδιασμένου εταιρικού επικοινωνιακού πλάνου. Όμως, οι καλύτεροι και κυρίως αυθεντικότεροι πρεσβευτές του εταιρικού brand είναι οι ίδιοι οι εργαζόμενοι. Όσο καλύτερα βιώνουν την εργασιακή τους εμπειρία σε μια εταιρεία τόσο περισσότερο θα μιλήσουν για αυτή στον κύκλο τους και θα προσπαθήσουν να φέρουν και άλλα ικανά στελέχη. Η φήμη μιας εταιρείας ως εργοδότη, εκτός των άλλων τρόπων που ανέφερα προηγούμενα, χτίζεται από απλές συζητήσεις που θα έχουν οι εργαζόμενοι με τους φίλους τους, με τις οικογένειές τους, τους συναδέλφους τους σε άλλες εταιρείες του κλάδου τους, με πελάτες, με εξωτερικούς συνεργάτες, κ.ά. Οι ιστορίες που θα μοιραστούν, επειδή είναι προσωπικές και ο καθένας τις μεταφέρει με το συναίσθημά του, είναι πολύ άμεσες, δυνατές και αποτελεσματικές, περισσότερο από κάθε άλλο μέσο».\nΠΩΣ Η ΤΕΧΝΟΛΟΓΙΑ ΕΧΕΙ ΕΠΗΡΕΑΣΕΙ ΤΗ ΔΙΑΜΟΡΦΩΣΗ ΕΝΟΣ ΘΕΤΙΚΟΥ EMPLOYEE EXPERIENCE;\n«Μπορώ μόνο να εκφράσω άποψη για το πώς η τεχνολογία επηρεάζει τις εγγενείς ψυχολογικές ανάγκες των ανθρώπων. Δημιουργία Επιλογών: Η τεχνολογία μπορεί να προσφέρει περισσότερες επιλογές στο πώς θα επιτευχθούν οι στόχοι και πώς θα λειτουργήσει το άτομο. Από την άλλη πλευρά, προσφέρει και δυνατότητες ελέγχου και παρακολούθησης, που μπορεί να περιορίσουν την αίσθηση αυτονομίας του ατόμου. Σε ακραία περίπτωση μπορεί να δημιουργήσει την αίσθηση του “μεγάλου αδελφού”. Σύνδεση: Η τεχνολογία προσφέρει τη δυνατότητα σύνδεσης, συνεργασίας μεταξύ ατόμων, που αλλιώς δεν θα ήταν εφικτή. Ανεξάρτητα από τον τόπο εργασίας τους, άτομα μπορούν να συνευρίσκονται, να συνεργάζονται, να συναποφασίζουν και να έχουν μια αίσθηση “ανήκειν”, που θα ήταν αδιανόητη χωρίς την τεχνολογία. Από την άλλη πλευρά, η δυνατότητα αυτή, που προσφέρει η τεχνολογία, μπορεί να γίνει η αιτία να λειτουργούν απομονωμένα, άτομα που αλλιώς θα δούλευαν στον ίδιο χώρο. Οι οργανισμοί το αντιμετωπίζουν αυτό, δημιουργώντας ευκαιρίες για τακτικές συναντήσεις πρόσωπο με πρόσωπο. Ικανότητα: Η τεχνολογία μεγεθύνει και πολλαπλασιάζει τις δυνατότητες του ατόμου, το κάνει πιο γρήγορο, πιο αποτελεσματικό, ικανό να παίρνει ταχύτερα καλύτερες αποφάσεις. Ο όρος Digital Human έχει μπει στην ορολογία και είναι πλέον μια πραγματικότητα. Το Artificial Intelligence υπάρχει και μπορεί να είναι εργαλείο και σύμμαχος ή αντίπαλος του ατόμου».\nΣπύρος Παολινέλης, Blanchard Greece, AMNIS Learning & Growth\n«Skype for Business για συναντήσεις και αποδοτικές συνεργασίες, εκτός συνόρων. Εφαρμογές μέσω των οποίων οι συνεργάτες μας, ανά τον κόσμο, μας βλέπουν συχνά και μοιράζονται μαζί μας τα νέα τους. Αιτήσεις άδειας από το κινητό μας τηλέφωνο. Online ενημέρωση για τους μηνιαίους στόχους. Πελάτες με πρόσβαση στις πλατφόρμες προϊόντων και υπηρεσιών και εργαζόμενοι με άμεση πρόσβαση στις “επιθυμίες” τους. Ηλεκτρονικές συναλλαγές και πορτοφόλια. Είναι μόνο λίγες από τις δυνατότητες που μας προσφέρει η ψηφιακή εποχή και ο χρόνος αποκτά άλλη αξία και σίγουρα επηρεάζει σημαντικά τις ζωές μας».\nΝτίνα Θεοδώρου, Edenred\n«Το θετικό employee experience προκύπτει αν ακούμε την άποψη των εργαζομένων και αφουγκραζόμαστε τις ανάγκες τους. Η τεχνολογία βοηθάει να συγκεντρώσουμε ταχύτερα δεδομένα ώστε να δράσουμε εξατομικευμένα, είτε δια ζώσης, είτε απομακρυσμένα. Οφείλουμε να παρέχουμε τα διαθέσιμα εργαλεία ώστε να συνεχίσουμε να κάνουμε τη δουλειά μας αποτελεσματικά, να διευκολύνουμε την επικοινωνία, τη διαφάνεια και να διασφαλίζουμε ότι ακούγονται οι απόψεις όλων».\nΠΩΣ ΜΠΟΡΕΙ ΝΑ ΚΑΛΛΙΕΡΓΗΘΕΙ ΤΟ EMPLOYEE EXPERIENCE ΠΟΥ ΑΝΤΑΠΟΚΡΙΝΕΤΑΙ ΣΤΙΣ ΑΝΑΓΚΕΣ ΚΑΙ ΣΤΙΣ ΠΡΟΣΔΟΚΙΕΣ ΤΟΣΟ ΔΙΑΦΟΡΕ-ΤΙΚΩΝ ΑΝΘΡΩΠΩΝ ΣΕ ΕΝΑΝ ΟΡΓΑΝΙΣΜΟ;\n«Κανένας οργανισμός δεν μπορεί να δημιουργήσει ένα περιβάλλον, που θα είναι τα πάντα για τους πάντες, για καθένα που θα περάσει την πόρτα του. Μπορεί όμως να δημιουργήσει ένα άριστο employee experience, ένα περιβάλλον βέλτιστης παρακίνησης για τα άτομα, που θέλγονται από τον Σκοπό, τις Αξίες (κουλτούρα), το Όραμα του οργανισμού, που έτσι θα πρέπει να γίνουν το φίλτρο εισόδου νέων στελεχών: Τα εμπνέει ο Σκοπός του; Ταιριάζουν οι αξίες τους με εκείνες του οργανισμού. Έχοντας αυτό ως βάση, μπορεί πιο εύκολα να ικανοποιήσει τις ατομικές ανάγκες αυτών των ατόμων και να δημιουργήσει για τον καθένα το employee experience, που θα τον κάνει να “πετάγεται το πρωί από το κρεβάτι του” για να πάει στη δουλειά του αντί να “σέρνει το κορμί του σε αυτήν”. Μερικά από τα πράγματα, που μπορεί να κάνουν οι ηγέτες σε αυτή την κατεύθυνση είναι να ενθαρρύνουν την αυτονομία προσφέροντας επιλογή, να διατυπώνουν τους ατομικούς στόχους με τρόπο που φαίνεται η σχέση τους με εκείνους του οργανισμού».\n«Για τη δημιουργία ενός θετικού Employee Experience, η Διεύθυνση μίας εταιρείας θα πρέπει να μάθει να ακούει τις επιθυμίες του προσωπικού και εφόσον τις αξιολογήσει σωστά να τις εφαρμόζει στον σχεδιασμό και την υλοποίηση των γραφείων της. Το προσωπικό έχει άποψη και η άποψη θα πρέπει να ακούγετε. Σήμερα υπάρχουν πολύ τρόποι και μέθοδοι αξιολόγησης των αναγκών και επιθυμιών του προσωπικού ενός οργανισμού. Το σημαντικότερο όμως χαρακτηριστικό που πρέπει να έχουν οι διοικήσεις των εταιρειών είναι να ακούμε αυτά που έχουν να τους πει το προσωπικό τους. Μόνο έτσι θα μπορέσουν να τους δώσουν πίσω το επιθυμητό Employee Experience».\nΠαντελής Κούζης, ΕΚΑ Ελλάς ΑΕ\n«Οι άνθρωποι διαφέρουμε μόνο στον τρόπο που εκδηλώνουμε τις ανάγκες μας και που επιθυμούμε αυτές να ικανοποιηθούν. Οι ανθρώπινες ανάγκες σε όλα τα επίπεδα είναι παγκόσμια ίδιες. Η συναισθηματική ανάγκη για αγάπη, ασφάλεια, αποδοχή, σεβασμό, χαρά και δημιουργία του ενός είναι και ανάγκη του άλλου. Υπό αυτή την παραδοχή, είναι εφικτό να δημιουργηθεί ένα employee experience. Διαμορφώνοντας ένα πλαίσιο εκπλήρωσης των βασικών ανθρώπινων αναγκών δημιουργούμε τις προϋποθέσεις ωρίμανσης και ανάπτυξης των ανθρώπων μας. Η ανάπτυξη και ωρίμανση ενός οργανισμού είναι ευθέως ανάλογη με την ανάπτυξη και ωρίμανση των εργαζομένων σε αυτόν. Η εμπειρία μας δείχνει ότι είναι πρακτικά αδύνατο να υπάρξει το ένα χωρίς το άλλο. Μέσα σε αυτό το πλαίσιο βεβαίως, χρειάζονται διαφορετικές προσεγγίσεις ανάλογα με την προσωπικότητα του κάθε εργαζόμενου, η οποία πρέπει να έχει κατανοηθεί σε βάθος και να έχει ερμηνευθεί ορθά».\nΠΟΙΑ ΕΙΝΑΙ Η ΕΠΙΔΡΑΣΗ ΕΝΟΣ ΘΕΤΙΚΟΥ EMPLOYEE EXPERIENCE ΣΤΑ KEY OUTCOMES ΜΙΑΣ ΕΤΑΙΡΕΙΑΣ;\n«Ακούγεται κλισέ, όμως η πραγματικότητα είναι ότι αν δεν φροντίζεις τους ανθρώπους σου, δεν θα φροντίσουν με τη σειρά τους τους πελάτες σου. Στρατηγικά, είναι πολύ σημαντικό να δημιουργούμε ή να καλλιεργούμε τις συνθήκες που ενισχύουν το employee experience για να αυξήσουμε το customer loyalty. Οι εταιρείες με υψηλό employee experience έχουν χαμηλό turnover και έτσι η επένδυση σε κάθε εργαζόμενο χωριστά αποδίδει πολλαπλασιαστικά. Περισσότερες ιδέες, περισσότερος χώρος για talent management. Το πραγματικά όμως σημαντικό είναι ότι δημιουργεί θετική στάση απέναντι στο νέο. Οι εταιρείες πονάνε πολύ στο κομμάτι της διαχείρισης κάθε αλλαγής. Φανταστείτε πόσο σημαντικό είναι να προχωράς μπροστά και οι άνθρωποι σου να υιοθετούν έμπρακτα το όραμά σου. Να μην υπάρχει αμφισβήτηση ή απόρριψη, που στο τέλος καταλήγει σε μια κατά κάποιον τρόπο αναγκαστική συναίνεση. Ο χρόνος που μια εταιρεία χάνει μέχρι να φτάσουν οι εργαζόμενοι στο στάδιο της αποδοχής, κοστίζει πολύ περισσότερο από οποιαδήποτε ενέργεια ενίσχυσης του employee experience».\n«Η επιτυχία ενός οργανισμού σήμερα βασίζεται σχεδόν αποκλειστικά στον άνθρωπο. Ο “Πόλεμος” για την εξεύρεση και διατήρηση ταλέντων είναι σκληρότερος από ποτέ, γι’ αυτό και οι οργανισμοί προσπαθούν να προσελκύσουν τους καλύτερους των καλύτερων με κάθε δυνατό τρόπο. Ο ψηλός μισθός δεν αποτελεί πλέον τον βασικότερο παράγοντα προσέλκυσης ταλέντων. Για την ακρίβεια ο μισθός δεν είναι καν στην πρώτη τριάδα των παραγόντων που επηρεάζουν τους υποψήφιους. Σημαντικότεροι παράγοντες για τους νέους σήμερα είναι η κουλτούρα μέσα στον οργανισμό, ο άμεσος φυσικός εργασιακός χώρος και πώς αυτός υποστηρίζει την ευεξία (σωματική, πνευματική και συναισθηματική) και τέλος, η εφαρμογή και διαθεσιμότητα τεχνολογικών βοηθημάτων για την εκτέλεση των εργασιακών τους στόχων. Σημαντική επίσης είναι και η δυνατότητα επαγγελματικής ανέλιξης μέσα στον οργανισμό. Αυτοί λοιπόν οι παράγοντες είναι που ορίζουν το Θετικό Employee Experience σήμερα. Μέσα λοιπόν από το Employee Experience, ο οργανισμός στοχεύει στην προσέλκυση και διατήρηση των ταλέντων με στόχο την αριστεία στην άκρως ανταγωνιστική αγορά: κερδοφορία, ανάπτυξη, εξέλιξη».\nTopics: Employee experience , Employment relation , Special Reports , Συνεντεύξεις / Πρόσωπα


Πυργιώτικα - Περιβόλι Country Hotel & Retreat στο Ναύπλιο\nΤο Περιβόλι Country Hotel & Retreat σας καλωσορίζει στο χωριό Πυργιώτικα, στην ανατολική πλευρά της Αργολίδας, επί της Εθνικής Οδού Ναυπλίου-Επιδαύρου, που απέχει περίπου 6 χλμ. από την πόλη του Ναυπλίου.\nΤα Πυργιώτικα πήραν τ’ όνομά τους από το χωριό Πυργάκι Γορτυνίας του Νομού Αρκαδίας, καθώς παλαιότερα οι κάτοικοι του χωριού ήταν ποιμένες από την Αρκαδία. Επειδή ο χειμώνας στην Αρκαδία ήταν ιδιαίτερα βαρύς τα πρόβατα έπρεπε να κατεβαίνουν στα πεδινά όπου το κλίμα ήταν ηπιότερο. Έτσι, οι ποιμένες από το Πυργάκι επέλεξαν την τοποθεσία αυτή για να βόσκουν τα πρόβατα τους κατά τη διάρκεια του χειμώνα.\nΤο καλοκαίρι επέστρεφαν στη Γορτυνία όπου το κλίμα ήταν δροσερό, ωστόσο σιγά σιγά πολλές οικογένειες ποιμένων έκτισαν σπίτια και από το 1910 το χωριό έγινε ο τόπος μόνιμης κατοικίας τους και πήρε το όνομα Πυργιώτικα.\nΧτισμένο αμφιθεατρικά σε υψόμετρο 120 μέτρων, το χωριό έχει σήμερα 278 μόνιμους κατοίκους και είναι γνωστό για την καταπράσινη πεδιάδα του και για τα πέντε εκκλησάκια του, με το ιστορικό εκκλησάκι του Αγ. Ιωάννη να ξεχωρίζει.


Άλμα πρόκρισης για Λίβερπουλ - ΤΑ ΝΕΑ\ntanea.gr > Ομάδα > Άλμα πρόκρισης για Λίβερπουλ\nΚαι μεγάλη νίκη της Τότεναμ\nΆλμα πρόκρισης για Λίβερπουλ\nΟι «κόκκινοι» επικράτησαν 2-0 της Πόρτο, ενώ οι λονδρέζοι νίκησαν 1-0 την Μάντσεστερ Σίτι στα πρώτα ματς της προημιτελικής φάσης του Τσάμπιονς Λιγκ\nTANEA Team 10 Απριλίου 2019 | 00:01\nΗ Λίβερπουλ έκανε άλμα πρόκρισης στην ημιτελική φάση του Τσάμπιονς Λιγκ μετά τη νίκη της επί της Πόρτο στο Άνφιλντ με 2-0. Η ομάδα του Γιούργκεν Κλοπ έκανε ιδανικό ξεκίνημα στο παιχνίδι αιφνιδιάζοντας την αντίπαλο της, καθώς οι «κόκκινοι» άνοιξαν το σκορ μόλις στο πέμπτο λεπτό της αναμέτρησης.\nΟ Κεϊτά έκανε το σουτ από το ύψος της περιοχής, η μπάλα κόντραρε σε παίκτη της Πόρτο και κατέληξε στα δίχτυα του Κασίγιας. Η Λίβερπουλ πίεσε και για δεύτερο γκολ και κατάφερε να το πετύχει με τον Φιρμίνο στο 26’, με τον Βραζιλιάνο να κάνει το 2-0 με κοντινό πλασέ.\nΗ Πόρτο είχε δύο καλές φάσεις στο πρώτο μέρος με τον Μαρενγκά, αλλά δεν κατάφερε να σκοράρει. Το σκορ δεν άλλαξε στο δεύτερο μέρος και η Λίβερπουλ θα πάει στην Πορτογαλία για την ρεβάνς, έχοντας φυσικά ένα πολύ σημαντικό προβάδισμα μετά τη νίκη της με 2-0.\nΤότεναμ – Μάντσεστερ Σίτι 1-0\nΣτο άλλο παιχνίδι της βραδιάς για την προημιτελική φάση της κορυφαίας ευρωπαϊκής διοργάνωσης, η Τότεναμ πήρε πολύ μεγάλη νίκη επί της Μάντσεστερ Σίτι με 1-0 χάρη σε γκολ του Σον στο 78’.\nΗ Σίτι είχε την πολύ μεγάλη ευκαιρία να προηγηθεί στο ματς, όταν κέρδισε πέναλτι στο 12’. Την εκτέλεση του ανέλαβε, ένα λεπτό, αργότερα ο Αγουέρο, αλλά ο τερματοφύλακας των λονδρέζων, Γιορίς έκανε πολύ καλή απόκρουση στην αριστερή του γωνία.\nΗ ρεβάνς είναι στο Μάντσεστερ και γίνεται εύκολα αντιληπτό ότι μετά τη νίκη των λονδρέζων όλα είναι ανοιχτά σε ότι αφορά την πρόκριση στα ημιτελικά του Τσάμπιονς Λιγκ.\nΤο βράδυ της Τετάρτης η Μάντσεστερ Γιουνάιτεντ αντιμετωπίζει την Μπαρτσελόνα και ο Άγιαξ την Γιουβέντους.


Συνθήκη Κωνσταντινούπολης του 1479 – Πατρίδα μου\nΣυνθήκη Κωνσταντινούπολης του 1479\nΗ Συνθήκη Κωνσταντινούπολης του 1479 συνάφθηκε μεταξύ της Οθωμανικής Αυτοκρατορίας και της Γαληνότατης Δημοκρατίας της Βενετίας στην Κωνσταντινούπολη στις 26 Ιανουαρίου 1479. Είναι η τρίτη συνθήκη που αφορά τον ελλαδικό χώρο από την πτώση της Βασιλεύουσας και υπογράφτηκε μετά την Συνθήκη της Νάξου και Συνθήκη Ειρήνης του 1468.\n1. Εκχώρηση των Κερκυραϊκών κάστρων Στροβίλι και Βαστία, καθώς και τα κάστρα Φανάρι Θεσπρωτίας και Σοποτό. Και τα τέσσερα αναφερόμενα κάστρα είχαν καταλάβει οι Έλληνες το 1473 με την συγκατάθεση αλλά και την ενίσχυση των Ενετών.\n2. Αποχώρηση των Ενετών από την Σκόδρα (στην σημερινή Αλβανία) και επιστροφή στον Σουλτάνο όλων των κάστρων που είχαν καταληφθεί στον Μοριά κατά την διάρκεια του πολέμου και\n3. Εκχώρηση (ήτοι, επιστροφή) της νήσου Λήμνου, της Εύβοιας αλλά και του Άργους.\n4. Καταβολή εισφοράς 10.000 δουκάτων κατά έτος για την απόκτηση εμπορικών δικαιωμάτων από την Βενετία στη Μαύρη Θάλασσα.\nΜε την συνθήκη αναγνωρίστηκε επίσης η Βενετία ως ο κυρίαρχος του Φρουρίου και της περιοχής της Ναυπάκτου και των κτήσεών της στο Ναύπλιο, στη Μονεμβασιά, στη Κορώνη, στη Μεθώνη και στο Ναυαρίνο. Επίσης ορίσθηκε Ειδική Επιτροπή η οποία και θα καθόριζε τα όρια των παραπάνω περιοχών. Κατά την οριοθέτησή τους ανταλλάχτηκαν πολλά έγγραφα κατά την περίοδο Ιανουάριος 1479 – Απρίλιος 1481, όλα γραμμένα στην ελληνική γλώσσα που ήταν η επίσημη τότε γλώσσα της Οθωμανικής Αυτοκρατορίας.\nΤο 1482, η συνθήκη αυτή συμπληρώθηκε με την νεότερη Συνθήκη της Κωνσταντινούπολης. Ωστόσο, τόσο η συνθήκη του 1479 όσο και εκείνη του 1482 διαλύθηκαν από τον Σουλτάνο Βαγιαζήτ κατά τον μετέπειτα τριετή πόλεμο (1499 – 1502).\nΕπόμενο άρθρο Συνθήκη Ειρήνης του 1468\nΠροηγούμενο άρθρο Συνθήκη της Νάξου


CITYLOVERS Archives - My World by Xenia Kousiniori\nΚαλώς ήλθατε στην εκπομπή CITYLOVERS!!\nΜια εκπομπή για όλους εσάς που αγαπάτε τη ζωή στην πόλη και όχι μόνο! Κάθε εβδομάδα “ξετυλίξτε” τις σελίδες μας και ετοιμαστείτε να μάθετε ό, τι πιο in συμβαίνει στην πόλη! Εγώ και οι συνεργάτες μου σας ενημερώνουμε για τα πάντα!! Μουσική, Θέατρο, Σινεμά, Διασκέδαση, Social Media, Διατροφή – Άσκηση – Fitness, Βιβλία, Ταξίδια, Events, Συνεντεύξεις, Ψυχολογία και τα πιο must visit μαγαζιά της πόλης!\nΗ εκπομπή προβλήθηκε στο ATTICA TV τη σεζόν 2017 – 2018!\nΓνωρίστε μαζί μας όλα τα κινηματογραφικά νέα της εβδομάδας και τις νέες ταινίες. Παρουσιάζει η Ξένια Κουσινιώρη.\n. ΑΤΖΕΝΤΑ… music!\nΌ, τι πρέπει να ακούσετε! Charts, συναυλίες, music videos, soundtracks, φεστιβάλ και ό, τι νέο κυκλοφορεί! Παρουσιάζει η Ξένια Κουσινιώρη.\nΗ Άτζυ, expert στα social media και owner του agkous.gr σας ενημερώνει για ό, τι πιο νέο “παίζει” στα μέσα κοινωνικής δικτύωσης για να είστε πάντα online! Ακολουθήστε την!\nΈχετε κατοικίδιο ή σκέφτεστε να αποκτήσετε; Η Λίνα σας ενημερώνει για όλα όσα πρέπει να γνωρίζετε για τους μικρούς μας φίλους!\nΌλες οι παραστάσεις της νυχτερινής Αθήνας είναι εδώ! Βλέπουμε και σας προτείνουμε τα καλύτερα, μέσα από videos των παραστάσεων και συνεντεύξεις των συντελεστών! Παρουσιάζει η Ξένια Κουσινιώρη.\n. ΑΤΖΕΝΤΑ… βιβλία!\nΣτην ενότητα ΑΤΖΕΝΤΑ της εβδομάδας η Ξένια σας ενημερώνει επίσης, για τις νέες κυκλοφορίες και βιβλιοπαρουσιάσεις ενώ συνομιλεί και με τους αγαπημένους σας συγγραφείς!\nΗ Αλίκη έχει το δικό της fashion blog (werunfashion.gr) και σας δίνει τις ιδανικές συμβουλές για το τι είναι στη μόδα για να είστε πάντα in fashion!\n. MENUS AND COCTAILS!\nΗ Τερέζα, owner του Athens Hang Out, γυρίζει μέρα νύχτα στους δρόμους της Αθήνας -και όχι μόνο- και σας προτείνει ό, τι πιο in “παίζει” στα μαγαζιά της πόλης!\nΔΙΑΤΡΟΦΗ – FITNESS – BEAUTY!\nΑγαπήστε και φροντίστε το σώμα σας ακολουθώντας τα fitness και beauty tips της ομάδας μας αλλά και τις super διατροφικές συμβουλές από τη διατροφολόγο Σύλβια – Αναΐς Δημητρίου!\nΚάθε Σάββατο στις 16:30 στο ΑΤΤΙCA TV!\n(και στο Youtube)!\n“ΝΕΦΕΛΗ & ΝΑΛΙΜΑΡ”: Ένα πρωτότυπο χορόδραμα – ροκ όπερα παρουσιάζεται στο Θέατρο Παραμυθίας υπό την αιγίδα του Ομίλου για την Unesco Τεχνών, Λόγου και Επιστημών Ελλάδος. Πρόκειται για μια διαφορετική εκδοχή του μιούζικαλ και λογοτεχνικού βιβλίου «Αστέρι της Ερήμου – Ναλιμάρ» της Μάνιας Βλαχογιάννη, που αποτελεί ταυτόχρονα τη συνέχεια – εξέλιξη της ιστορίας στη σύγχρονη εποχή με τίτλο «Αστέρι της Ερήμου: Νεφέλη και Ναλιμάρ». Δύο ιστορίες που εκτυλίσσονται ταυτόχρονα σε δύο πραγματικότητες, τη σύγχρονη εποχή και την παραμυθένια Ανατολή, εμπλέκονται αβίαστα μεταξύ τους και παρασύρουν τους ήρωες της υπόθεσης να ακροβατήσουν με τόλμη ανάμεσα στο πραγματικό και το υπερφυσικό στην αέναη αναζήτηση της πραγματικής ευτυχίας.\nΗ Σονάτα του Σεληνόφωτος (Venceremos): Μια συγκλονιστική θεατρική διασκευή του κλασικού ποιήματος του Γιάννη Ρίτσου “Η Σονάτα του Σεληνόφωτος” σε σκηνοθεσία του Μάριου Ιορδάνου στο Θέατρο Αλκμήνη. Η Σοφία Καζαντζιάν “ξεγυμνώνει” την ψυχή της ηρωίδας με εκπληκτικές χορογραφίες και τραγούδια ενώ ο Μάριος Ιορδάνου παρεμβαίνει σε κομβικά σημεία της παράστασης, ντύνοντας με τον δικό του τρόπο το μοναδικό ποίημα. Τους συνάντησα λίγο πριν την παράσταση και μου μίλησαν για τον Γιάννη Ρίτσο αλλά και την τολμηρή απόφασή τους να μεταφέρουν ένα ποίημα του στο θεατρικό σανίδι, μια απόφαση που τελικά άξιζε τον κόπο… Απολαύστε μια όμορφη συνέντευξη!\nMoney εξ’ουρανού: Το θέατρο πάντα ενδείκνυται για τις κρύες μέρες του χειμώνα. Και στη σύγχρονη εποχή της κρίσης που διανύουμε το γέλιο είναι το όπλο μας ενάντια στη μελαγχολία και τη στενοχώρια. Είδαμε λοιπόν, και σας προτείνουμε την κωμωδία «Money εξ’ ουρανού» στον Χώρο τέχνης και πολιτισμού Pleiades στο Μεταξουργείο. Εκεί συνάντησα τη σκηνοθέτη και ηθοποιό της παράστασης Μαριάννα Καστανία και μου μίλησε για όλα..\nΓοργόνες και Μάγκες: Αναμφισβήτητα ένα μιούζικαλ που έχει γράψει τη δική του ιστορία είναι το «Γοργόνες και μάγκες». Αυτήν τη φορά, στο θέατρο Broadway δια σκηνοθετικής χειρός Γιώργου Βάλαρη. Τον συνάντησα επί σκηνής και ο ίδιος με καλλιτεχνική μαγκιά φόρεσε το χαμόγελό του και με έκανε να αισθανθώ σαν γοργόνα της στεριάς…\nThe Curing Room: Συνέντευξη του σκηνοθέτη του έργου “The Curing Room” Δημήτρη Καρατζιά και των πρωταγωνιστών της παράστασης στο θέατρο Vault. Ένα αντιπολεμικό κοινωνικό δράμα του David Ian Lee βασισμένο σε αληθινά γεγονότα και αυστηρώς ακατάλληλο, παρουσιάζεται για πρώτη φορά στην Ελλάδα. Ένα έργο βαθιά συγκινητικό, ανθρώπινο, σκληρό, άγριο, σπαρακτικό. Ένα αγωνιώδες, τολμηρό και έντονο θρίλερ.\nΈρχεται στις οθόνες σας!\nΣυντονιστείτε για διαγωνισμούς, δώρα και εκπλήξεις! Ακολουθείστε με και στα social media! Read more…\n08/08/2016 by Ξένια Κουσινιώρη | 0 comment


ΠΟΥ: Ανεμβολίαστο το 80% όσων έχουν νοσήσει σοβαρά παγκοσμίως\nΕικόνα από νοσοκομείο για κορονοϊό στο Νιου Χάμσαϊρ 2022 STEVEN SENNE/AP\nΟ γενικός διευθυντής του Παγκόσμιου Οργανισμού Υγείας επέστησε την προσοχή στη σημασία των εμβολίων για την καταπολέμηση της Όμικρον και κάλεσε για μεγαλύτερη ιστότητα παγκοσμίως στη διανομή τους.\nnews247 06 Ιανουαρίου 2022 23:03\nΌπως αναφέρει το ΑΠΕ-ΜΠΕ, μιλώντας κατά την ίδια ενημέρωση από τη Γενεύη, ο σύμβουλος του ΠΟΥ Μπρους Έιλγουορντ δήλωσε ότι 36 χώρες δεν έχουν φθάσει καν στο 10% της εμβολιαστικής κάλυψης. Μεταξύ των ασθενών που νόσησαν σοβαρά παγκοσμίως, το 80% ήταν ανεμβολίαστοι, πρόσθεσε.\nΜε βάση τον τρέχοντα ρυθμό ανάπτυξης των εμβολιασμών, 109 χώρες θα χάσουν τον στόχο του ΠΟΥ να έχει εμβολιαστεί πλήρως το 70% του παγκόσμιου πληθυσμού έως τον Ιούλιο, πρόσθεσε ο επικεφαλής του ΠΟΥ. Αυτός ο στόχος θεωρείται ότι βοηθά να τερματιστεί η οξεία φάση της πανδημίας.\nΜια άλλη παραλλαγή -με την ένδειξη IHU και η οποία καταγράφηκε πρώτη φορά τον Σεπτέμβριο του 2021 - είναι μεταξύ αυτών που παρακολουθούνται από τον ΠΟΥ αλλά δεν κυκλοφορεί ευρέως, δήλωσε η τεχνική επικεφαλής του ΠΟΥ για την COVID-19, Μαρία βαν Κέρκοβ.\nΥπάρχουν δυο άλλες κατηγορίες μεγαλύτερης σημασίας που ο ΠΟΥ χρησιμοποιεί για την παρακολούθηση των παραλλαγών: "παραλλαγή ανησυχίας", που περιλαμβάνει τη Δέλτα και την Όμικρον, και "παραλλαγή ενδιαφέροντος".\nΠΕΡΙΣΣΟΤΕΡΑ: ΠΟΥ, Μετάλλαξη Όμικρον, Κορονοϊός, Covid-19


Βροχερό το τελευταίο διήμερο του χρόνου - Τάση καιρού για την πρώτη εβδομάδα του νέου έτους — CYPRUS WEATHER\nΒροχερό το τελευταίο διήμερο του χρόνου – Τάση καιρού για την πρώτη εβδομάδα του νέου έτους\nΣτις προγνώσεις στις Τοποθεσίες θα προσέξετε ότι νέα διαταραχή θα επηρεάσει την περιοχή μας το επόμενο διήμερο, με κατά περιόδους βροχές/καταιγίδες, οι οποίες στο σύνολο τους φαίνεται πως θα επηρεάσουν όλο το νησί, αλλά θα ευνοηθεί περισσότερο το νότιο 1/3 του νησιού. Την ίδια ώρα, μέτριο έως ισχυρό ανατολικό/νοτιοανατολικό ρεύμα αέρα θα επηρεάζει την περιοχή μας. Βελτίωση του καιρού αναμένεται κυρίως από το βράδυ της παραμονής Πρωτοχρονιάς και την ημέρα της Πρωτοχρονιάς, χωρίς ωστόσο να αποκλείονται κάποια μεμονωμένα φαινόμενα ενώ πιθανότητα νέας πρόσκαιρης διαταραχής φαίνεται για την Κυριακή. Την ερχόμενη εβδομάδα, φαίνονται γενικά καλές καιρικές συνθήκες με εξαίρεση την Τρίτη και πιθανώς το βράδυ της Τετάρτης καθώς η πιθανότητα βροχής αυξάνεται και πάλι κυρίως στο δυτικό 1/2 του νησιού. Η θερμοκρασία θα παρουσιάζει σκαμπανεβάσματα και θα κυμαίνεται κάποιες ημέρες γύρω στα κανονικά για την εποχή επίπεδα και άλλες μέρες σε επίπεδα πιο πάνω από τα κανονικά για την εποχή.\nAύριο Πέμπτη, ο καιρός θα είναι μερικώς έως κυρίως συννεφιασμένος και παροδικά συννεφιασμένος με κατά διαστήματα βροχές ενώ αναμένονται και τοπικές καταιγίδες κυρίως στο νότιο 1/2 του νησιού. Κάποιες καταιγίδες θα είναι έντονες και πιθανόν να συνοδεύονται από χαλάζι. Τα φαινόμενα θα είναι κατά τόπους παρατεταμένα στο νότιο 1/3 του νησιού. Στις υψηλότερες κορυφές του Τροόδους χιόνι θα εναλλάσσεται με χιονόνερο ενώ κατά τις βραδινές ώρες, βροχή θα εναλλάσσεται με χιονόνερο. Η πιθανότητα βροχής για αύριο Πέμπτη κυμαίνεται από 90-100% (αναλόγως περιοχής). Η θερμοκρασία θα σημειώσει μικρή πτώση, για κυμανθεί γύρω στα κανονικά για την εποχή επίπεδα, φτάνοντας γύρω στους 17 βαθμούς Κελσίου στη Λευκωσία, γύρω στους 17-19 βαθμούς Κελσίου στα παράλια (αναλόγως περιοχής) και γύρω στους 2 βαθμούς Κελσίου στο Τρόοδος (1900 μέτρα).\nΤην Παρασκευή (παραμονή Πρωτοχρονιάς), ο καιρός θα είναι αρχικά μερικώς έως κυρίως συννεφιασμένος και παροδικά συννεφιασμένος με κατά διαστήματα βροχές, με την πιθανότητα τοπικών καταιγίδες κυρίως στο νότιο 1/3 του νησιού. Κάποιες καταιγίδες πιθανόν να είναι έντονες. Τα φαινόμενα πιθανόν να είναι κατά τόπους παρατεταμένα στο νότιο/νοτιοδυτικό 1/4 του νησιού. Κατά το δεύτερο μισό της ημέρας, τα φαινόμενα θα αρχίσουν να γίνονται πιο τοπικά και να περιορίζονται κυρίως στο νότιο 1/3 του νησιού. Κατά τις βραδινές ώρες, ο καιρός θα είναι μερικώς συννεφιασμένος και αναμένονται τοπικές βροχές, χωρίς να αποκλείεται και το ενδεχόμενο μεμονωμένης καταιγίδας κυρίως στο νότιο 1/3 του νησιού. Η πιθανότητα βροχής για την Παρασκευή κυμαίνεται αρχικά από 70-100% (αναλόγως περιοχής), αλλά σταδιακά θα μειώνεται καθώς περνάει η ημέρα. Η θερμοκρασία δεν θα σημειώσει αξιόλογη μεταβολή, παραμένοντας γύρω στα κανονικά για την εποχή επίπεδα, φτάνοντας γύρω στους 17 βαθμούς Κελσίου στη Λευκωσία, γύρω στους 16-18 βαθμούς Κελσίου στα παράλια (αναλόγως περιοχής) και γύρω στους 3 βαθμούς Κελσίου στο Τρόοδος (1900 μέτρα).\nΤο Σάββατο (ημέρα Πρωτοχρονιάς), ο καιρός θα είναι αρχικά μερικώς συννεφιασμένος και στα νότια μερικώς έως κυρίως συννεφιασμένος, με την πιθανότητα να παρατηρηθούν λίγες μεμονωμένες βροχές ενώ νεφώσεις που θα αναπτυχθούν το μεσημέρι και το απόγευμα στα ορεινά/ημιορεινά πιθανόν να δώσουν λίγες ακόμα λίγες μεμονωμένες βροχές. Κατά τις βραδινές ώρες, ο καιρός θα καταστεί κυρίως αίθριος με λίγες τοπικές νεφώσεις. Η πιθανότητα βροχής για το Σάββατο κυμαίνεται από 25-40% (αναλόγως περιοχής). Η θερμοκρασία θα σημειώσει μικρή άνοδο, για να κυμανθεί γύρω στους 2-3 βαθμούς Κελσίου πιο πάνω από τα κανονικά για την εποχή επίπεδα, φτάνοντας γύρω στους 18 βαθμούς Κελσίου στη Λευκωσία, γύρω στους 18-20 βαθμούς Κελσίου στα παράλια (αναλόγως περιοχής) και γύρω στους 5 βαθμούς Κελσίου στο Τρόοδος (1900 μέτρα).\nΤην Κυριακή, ο καιρός θα είναι μερικώς έως κυρίως συννεφιασμένος, με τη πιθανότητα τοπικών βροχών. Τα φαινόμενα στις υψηλότερες κορυφές του Τροόδους θα είναι υπό την μορφή χιονιού. Η πιθανότητα βροχής για την Κυριακή κυμαίνεται από 50-60% (αναλόγως περιοχής). Η θερμοκρασία θα σημειώσει μικρή πτώση, παραμένοντας ωστόσο σε επίπεδα λίγο πιο πάνω από τα κανονικά για την εποχή.\nΤην Δευτέρα, αναμένεται γενικά ηλιόλουστος καιρός ενώ η θερμοκρασία θα βρίσκεται γύρω στα κανονικά για την εποχή επίπεδα.\nΤην Τρίτη και την Τετάρτη, ο καιρός θα είναι μερικώς συννεφιασμένος και παροδικά στο δυτικό 1/2 του νησιού κυρίως συννεφιασμένος και παρουσιάζονται πιθανότητες βροχής κυρίως την Τρίτη και το βράδυ της Τετάρτης, οι οποίες κυμαίνονται στο 30-40% στο δυτικό 1/2 του νησιού ενώ στις υπόλοιπες περιοχές η πιθανότητα βροχής δεν ξεπερνά το 25%. Η θερμοκρασία θα σημειώσει μικρή άνοδο για να κυμανθεί σε επίπεδα πιο πάνω από τα κανονικά για την εποχή.\nTo τελευταίο 3ήμερο της πρόγνωσης, φαίνονται καλές καιρικές συνθήκες με τα μέχρι τώρα στοιχεία ενώ η θερμοκρασία φαίνεται να παραμένει σε επίπεδα πιο πάνω από τα κανονικά για την εποχή.\nΌσον αφορά τους ανέμους, μέτριο έως ισχυρό ανατολικό/νοτιοανατολικό ρεύμα αέρα θα επηρεάζει την περιοχή μας αύριο Πέμπτη και την Παρασκευή ενώ το Σάββατο, μέτριο ανατολικό/βορειοανατολικό ρεύμα αέρα θα επηρεάζει την περιοχή μας. Σταδιακά από την Κυριακή και κυρίως τη Δευτέρα οι άνεμοι θα στραφούν σε βόρειους καθώς εξασθενούν ελαφρώς ενώ από την Τρίτη φαίνεται στροφή των ανέμων από δυτικές/νοτιοδυτικές κατευθύνσεις. Νέα στροφή των ανέμων από ανατολικές κατευθύνσεις φαίνεται προς το τέλος της πρόγνωσης.


Μακελειό για μία διαταγή έξωσης κοντά σε πανεπιστήμιο του Τέξας - KefaloniaToday.com\nΕΙΣΤΕ ΕΔΩ: Home / Επικαιροτητα / Κοσμος / Μακελειο για μια διαταγη εξωσης κοντα σε πανεπιστημιο του Τεξας\nΜακελειό για μία διαταγή έξωσης κοντά σε πανεπιστήμιο του Τέξας\n14 Αυγούστου, 2012 12:00 μμ\nΔυνάμεις της αστυνομίας στιο σημείο των πυροβολισμών.(Φωτογραφία: Reuters )\nΣκηνές τρόμου εκτυλίχθηκαν τη Δευτέρα κοντά στις εγκαταστάσεις του πανεπιστημίου A&M στην περιοχή Κόλετζ Στέισον στην πολιτεία του Τέξας. Δύο άνθρωποι, ένας πολίτης και ένας αστυνομικός, έπεσαν νεκροί και άλλα τρία άτομα τραυματίστηκαν από τις σφαίρες ενόπλου, ο οποίος είναι επίσης νεκρός, σύμφωνα με την αστυνομία.\nΤο A&M University κάλεσε με επείγουσα ανακοίνωση μέσω του δικτυακού του τόπου κατοίκους και φοιτητές να αποφύγουν την περιοχή, αναφέροντας αρχικά ότι ο φερόμενος ως δράστης συνελήφθη από τους άνδρες της αστυνομίας και κρατείται.\nΕκπρόσωπος της αστυνομίας της γειτονικής πόλης Μπράιαν, που συνέδραμε στις έρευνες στο Κόλετζ Στέισον, ανακοίνωσε λίγες ώρες αργότερα πως ο δράστης σκοτώθηκε.\nΝεκρός από τις σφαίρες έπεσε ένας αστυνομικός και ένας πολίτης.\nΤραυματίστηκαν ελαφρά άλλοι δύο αστυνομικοί και μία γυναίκα, η οποία υποβάλλεται σε χειρουργική επέμβαση στο νοσοκομείο, όπως δήλωσε ο υποδιοικητής της αστυνομίας του Κόλετζ Στέισον Σκοτ ΜακΚόλουμ κάνοντας λόγο για τραγωδία.\nΗ αστυνομία απέκλεισε την ευρύτερη περιοχή, ωστόσο δεν θεωρεί πως συμμετείχε στο περιστατικό και δεύτερο άτομο. Οι Αρχές δεν γνωρίζουν, επίσης, εάν ο δράστης φοιτούσε στο πανεπιστήμιο.\n«Έχουν δεχθεί σφαίρες πολλοί άνθρωποι» είχε δηλώσει η εκπρόσωπος της αστυνομίας του Κόλετζ Στέισον, Ρόντα Σίτον, λίγη ώρα αφότου έγινε γνωστό το περιστατικό στο τηλεοπτικό δίκτυο CNN.\nΤο Κόλετζ Στέισον βρίσκεται σε απόσταση 145 χιλιομέτρων βορειοδυτικά του Χιούστον.\nFiled Under: Κοσμος Tagged With: μακελιο, Πανεπιστημιο, τεξας


Europa Profil Αλουμίνιο: Χορηγός της αρχιτεκτονικής ημερίδας «ΕΣΩ»\nΗ Europa Profil Αλουμίνιο για δεύτερη συνεχή χρονιά στηρίζει την μεγάλη αρχιτεκτονική ημερίδα ΈΣΩ που διοργανώνεται την Πέμπτη 1 Μαρτίου 2018 και ώρα 17.00, στο μεγάλο Αμφιθέατρο της Στέγης Γραμμάτων και Τεχνών του Ιδρύματος Ωνάση και διοργανώνεται από το περιοδικό +DESIGN και το ηλεκτρονικό περιοδικό Archisearch.gr.\nΜε αφορμή τις επενδύσεις άνω των 10 δις ευρώ που είναι σε εξέλιξη αυτή την στιγμή, πάνελ ομιλητών θα συζητήσει το θέμα «Η νέα όψη της πόλης: Ευκαιρίες και Προκλήσεις curated by SGT S.A. Prodexpo».\nΚεντρικό μοτίβο η παγκόσμια αγορά τουρισμού και η Αθήνα που ανακάμπτει και προσελκύει το επενδυτικό ενδιαφέρον.\nΠως είναι δυνατόν για την Αθήνα να το κεφαλαιοποιήσει και να γίνει μια ζωντανή και βιώσιμη Ευρωπαϊκή πρωτεύουσα.\nΗ Europa Profil Αλουμίνιο στέκεται αρωγός της διοργάνωσης στηρίζοντας τόσο την Ελληνική αρχιτεκτονική δημιουργία όσο και την διασύνδεσή της αγοράς με τους νέους αρχιτέκτονες μηχανικούς.\nArchisearch EUROPA PROFIL ΑΛΟΥΜΙΝΙΟ Prodexpo ημερίδα ημερίδας «ΕΣΩ» Ίδρυμα Ωνάση χορηγός


ΝΑΡΘΗΚΑΣ ΓΙΑ ΚΟΤΣΙ(MATRIX)\nΚωδικός : 26-00038\nΟ νάρθηκας για το κότσι είναι ένα ιατρικό προϊόν το οποίο διορθώνει τη θέση του δακτύλου. Με τη συχνή χρήση μπορείτε να περιμένετε σημαντικές βελτιώσεις στην αισθητική απαλύνοντας τον πόνο και στα δάκτυλα. Είναι κατασκευασμένο από μη τοξικό υλικό και ιατρική gel σιλικόνης, επιτρέπει την ελεύθερη ροή αέρα αφήνοντας το πόδι να αναπνέει. Η αίσθηση που έχετε είναι σαν να περπατάτε ξυπόλητοι. Είναι πολύ ανθεκτικό και καθαρίζεται εύκολα. Μπορείτε επίσης να χρησιμοποιήσετε το προϊόν ξυπόλητοι, κάτω από κάλτσες και μέσα από το παπούτσι πραγματοποιώντας όλες τις αγαπημένες σας δραστηριότητες όπως περπάτημα, τρέξιμο, γιόγκα ή ύπνο. Μπορεί να χρησιμοποιηθεί χωρίς χρονικό περιορισμό και η χρήση του κατά τον ύπνο είναι πολύ ωφέλιμη.\nΜέγεθος ----------------- ONE SIZE\nΝΑΡΘΗΚΑΣ HALLUS VALGUS ECOSIL(R-L)25030\nΝάρθηκας νυκτός Hallux - Valgus, κατασκευασμένος από εύκαμπτο πλαστικό υλικό (πολυαιθυλένιο), φιλικό προς το δέρμα. Διαθέτει επένδυση gel στο σημείο του μεγάλου δακτύλου προς αποφυγή τριβής και δημιουργίας ερεθισμών. Σταθεροποιείται με δύο δερμάτινες λωρίδες αντίθετης πίεσης, οι οποίες κλείνουν με αυτοκόλλητο velcro. Χρησιμοποιείται κατά τη διάρκεια του ύπνου. Υψηλή ποιότητα κατασκευής. Διατίθεται ανά τεμάχιο, δεξί ή αριστερό. Ενδείξεις: Ιδανικό στη βλαισότητα μέγα δακτύλου Αρχικό στάδιο της πτώσης των κεφαλών μεταταρσίου Εξάρθρημα μέγα δακτύλου Ρευματοπάθεια Μετεγχειρητική θεραπεία Μέγεθος S L Νο Υποδήματος 35-40 41-46 Άκρο Δεξί - Αριστερό


Trattoria G.A. Porteri, Μπρέσια - Κριτικές εστιατορίων - TripAdvisor\nTrattoria G.A. Porteri: Εστιατόρια στην περιοχή\nΔραστηριότητες κοντά σε: Trattoria G.A. Porteri\nTrattoria G.A. Porteri, Μπρέσια\nΝο 10 από 779 Εστιατόρια - Μπρέσια\nVia Trento 52, 25128 Μπρέσια, Ιταλία\nΝο 10 από 779 Εστιατόρια - Μπρέσια, Ιταλία\nVia Trento 52, 25128 Μπρέσια Ιταλία\nΛήψη οδηγιώνΙστότοπος+39 030 301833Email\nΈτσι εγώ και η σύζυγός μου είναι στη Μπρέσια για το γάμο ενός φίλου, έφτασα αργά την Πέμπτη και χρειαζόταν φαγητό. Βρήκαμε αυτό το μέρος και είμαστε φουσκωμένοι. Η σύζυγός μου είναι κοιλιοκάκη και φροντίζουν για αυτό πολύ καλά προσφέροντας πολλά πρότυπα γεύματα ως επιλογές...χωρίς γλουτένη. Παραγγείλαμε το ριζότο μανιταριών και το wow, τι γεύμα! Εάν βρισκόμαστε ξανά στη Μπρέσια, δεν θα πάμε πουθενά αλλού! Το προσωπικό ήταν πολύ φιλικό και φιλόξενο και ήταν πολύ υπομονετικοί με τις προσπάθειές μου να παραγγείλω στα ιταλικά. Η αγγλική τους ήταν επίσης λαμπρή. Τι όμορφο σκηνικό! 5/5! Grazie Mille!Περισσότερα\nΒρήκαμε ένα πολύ ωραίο οικογενειακό εστιατόριο στην καρδιά της Μπρέσια. Η Francesca, ο ιδιοκτήτης, μας υπηρέτησε πάντα με ένα χαμόγελο. Ο χώρος ήταν ζεστός και το φαγητό γεμάτο πλούσιες γεύσεις. Είναι το είδος ιταλικών κρυμμένων θησαυρών που σας εκπλήσσει και είναι αδύνατο να μην υποσχεθείτε...μια δεύτερη ευκαιρία.Περισσότερα\nΠαρασκευή χαλάρωση και ποιότητα\nΈνα πραγματικό εναλλακτικό μενού, γεύση από την παράδοση της Μπρέσια αλλά όχι μόνο, θα μπορούσα να πω μια ανανεωμένη παράδοση. Θα πρότεινα το χοιρινό ζαμπόν, πραγματικά ιδιαίτερο και μετά από αυτό το Malfatti μια τέλεια εμπειρία στο τυρί και τα βότανα. Ως κύρια διαδρομή Coniglio...Tonnato εάν ο καιρός είναι ακόμα κοντά στο καλοκαίρι, είναι λογικό. Μικρά μπιφτέκια είναι ακόμη και μεγάλα μην ξεχάσετε. Καλή τιμή στον κατάλογο κρασιών μπορείτε να πάρετε ένα καλό Barbaresco επίπεδο για μια λογική τιμή. Προτείνω απόλυτα αυτό το υπέροχο εστιατόριο. Μην τονίζετε πάρα πολύ την σερβιτόρα με τα αστεία που θα χυθεί το κρασί γύρω από το τραπέζι.Περισσότερα\nΩραίο μέρος, καλή ατμόσφαιρα, καλό φαγητό και εξαιρετική εξυπηρέτηση. Σίγουρα μια καλή επιλογή για να δειπνήσετε στην πόλη Μπρέσια.\nΑπολαύσαμε ένα φανταστικό αυθεντικό ιταλικό γεύμα για τους πατέρες μου τα 70α γενέθλια. Λαμβάνοντας υπόψη ότι υπήρχαν 5 παιδιά και 8 ενήλικες για να ευχαριστήσει δεν θα ήταν εύκολο, αλλά αυτό το εστιατόριο να επιτύχει με κάθε τρόπο. Φανταστικό φαγητό, όμορφο κρασί και υπέροχη ατμόσφαιρα...και περιβάλλον. Απλώς το αγάπησα. Όπως είπε ο γιος μου, αυτό είναι απλά φανταστικό.Περισσότερα\nReal ιταλικό φαγητό) πολύ βασικά απλά διάφορα πιάτα μεγάλη κρασί καρδιά σούπα καρδιά μεγάλη, κρέας προσφορά) μεγάλη βιο βιοσακχαρίσματα οίνου\nΤι υπέροχο δείπνο με typcially lombardian incredients\nΕξαιρετική χώρος εντευκτηρίου προς τους λόφους στο υπέροχο ημι-eξοχή περιβάλλον με πανοραμική θέα στην κοιλάδα της Μπρέσια. Ζεστό και πολύ μοναδικό καλωσόρισμα από τους πλοιοκτήτες, οι οποίοι κατανοούν την επιχείρησή τους πολύ καλά. extrodinary πιάτα από τοπικά, φρέσκα incredients προσεκτικά προετοιμασμένο και πολύ νόστιμο. Πολύ...λογικές τιμές. Το λατρέψαμε και θα επιστρέψουμε όταν είμαστε στην περιοχή!!!Περισσότερα\nΕξαιρετικό παραδοσιακό εστιατόριο Trattoria με εξαιρετικό φαγητό.\nΚανονίσαμε να συναντηθείτε με φίλους εδώ και είχα κάνει κράτηση για τις 19.30, κάπως πρόωρη όπως αποδείχθηκε. Η σερβιτόρα ωστόσο μας έκανε να νιώσουμε ευπρόσδεκτοι και προσέφερε Prosecco και ψωμί , και το δείπνο ήταν μια υπέροχη εμπειρία. Περπατάει μπορείτε εύκολα να χάσετε, καθώς έχει...μεγάλη ξύλινες πόρτες εμπρός αλλά διαψεύδει ένα πανέμορφα υπόσκαφα στιλ εστιατόριο που ήταν γεμάτο από τη στιγμή που ήταν 9:00. Ήμασταν στο τελευταίο να αποχωρήσει, και σίγουρα δεν πρέπει να βιαστούμε. Συνιστάται ιδιαίτερα εάν θέλετε υψηλής ποιότητας αυθεντική τοπική κουζίνα με προσεγμένες υπηρεσίες σε μια υπέροχη ατμόσφαιρα. Νομοσχέδιο το οποίο περιλαμβάνει 4 μπουκάλια κρασί ήρθαν στο 250 ευρώ για 4. Αξίζει τον κόπο.Περισσότερα\nΕξαιρετικό σέρβις και ατμόσφαιρα\nΕξαιρετικά εξυπηρετικό προσωπικό. Πολύ ζεστή ατμόσφαιρα. Μου άρεσε πολύ η αυθεντικότητα. Είχε bresaola buffala μοτσαρέλα και να ξεκινήσει. Συνεχίστηκε με βοδινό κρέας. Όλα ήταν τέλεια. Κανένα αγγλικό μενού. Θα πήγαινα και πάλι.\nΉμασταν εδώ για την 2η ώρα. Πρώτη επίσκεψη είχαμε γεύμα και αυτή τη φορά είχαμε ένα 2 course dinner. Και πάλι, ήταν μια υπέροχη εμπειρία. Το φαγητό είναι φρέσκα και τα προϊόντα είναι σπιτικά. Το προσωπικό είναι πολύ φιλικό και μιλούν Αγγλικά. Είχαμε το housewine...(ένα τοπικό προϊόν ) που ήταν εξαιρετικό! Δεν μπορώ να περιμένω να επιστρέψω. ..Περισσότερα\nΛάβετε γρήγορα απαντήσεις από το προσωπικό του Trattoria G.A. Porteri και από προηγούμενους επισκέπτες.


12/07/2015, 13:52 9\nΗ ωμή αλήθεια είναι πως η κυβέρνηση χρησιμοποίησε τους απόμαχους της ζωής ως όμηρους για να εκβιάσει τους Ευρωπαίους για την ανθρωπιστική κρίση που δημιουργούν οι κανόνες τους. Προφανώς δεν φταίει ο Ντράγκι γι’ αυτό που επακολούθησε\nΟ ρυθμός με τον οποίο τρέχουν τα γεγονότα και οι εξελίξεις είναι καταιγιστικός και ουδείς γνωρίζει τι άλλο θα δούμε την επόμενη στιγμή. Το μόνο σίγουρο είναι πως αυτή η Δευτέρα δεν θα είναι μια συνηθισμένη πρώτη μέρα της εβδομάδας. Είτε με συμφωνία είτε, πολύ περισσότερο, χωρίς συμφωνία με τους δανειστές, όλα θα είναι διαφορετικά στη χώρα μας. Τούτες τις ώρες της αγωνίας, όμως, και μέχρι να ξεκαθαρίσει απολύτως το τοπίο, καλό είναι να ξέρουμε πως με συμφωνία μάς περιμένει ένα ακόμα σκληρό και ματωμένο μνημόνιο για τρία ακόμα χρόνια και με όλες τις πρώην κόκκινες γραμμές ξεσκισμένες και σβησμένες. Μια δύσκολη και επώδυνη πορεία για όλους είτε είναι φτωχοί, είτε είναι μεσαίοι, είτε πλούσιοι. Εκεί όμως που μας οδήγησε η άφρων πολιτική της κυβέρνησης των μαθητευόμενων τζογαδόρων και πάλι να λέμε «Δόξα τω Θεώ». Γιατί δεν θέλω να σκέφτομαι την άλλη επιλογή, αυτή της εξόδου, όπου η καθημερινότητα δεν θα καταγράφεται με μελάνι αλλά με αίμα. Ας έχουμε λοιπόν τη λύση του λιγότερου κακού και στη συνέχεια θα έχουμε όλο τον χρόνο για κριτική. Απλά, με δεδομένες τις εξελίξεις και την πρόταση που τελικά ετοίμασε η κυβέρνηση Τσίπρα, γεννάται ένα τεράστιο ΓΙΑΤΙ.\nΓιατί έπρεπε να περάσουμε και να ζήσουμε όλα αυτά που ζούμε και δυστυχώς θα συνεχίσουμε να ζούμε για πολύ-πολύ καιρό. Γιατί έπρεπε να μας οδηγήσουν σε ένα δημοψήφισμα-παρωδία όπως εκείνα που γίνονταν σωρηδόν στην πρώην ΕΣΣΔ, με τα πιο απίθανα ερωτήματα προκειμένου να μπορούν να υποστηρίζουν ότι έχουν λαϊκή δημοκρατία - που δίχασε τον λαό στην πιο κρίσιμη καμπή της νεότερης Ιστορίας μας.\nΓιατί έπρεπε παραμονές της λήξης του προγράμματος και με πλήρη επίγνωση πως χωρίς πρόγραμμα οι τράπεζες θα ξέμεναν από ρευστό γιατί απλά η ΕΚΤ, εκ του καταστατικού της, δεν θα μπορούσε να κάνει τίποτα, να αποφασιστεί μια τέτοια εγκληματική πρωτοβουλία;\nΗξεραν εκ των προτέρων, γιατί τους είχε διαμηνυθεί σε όλους τους τόνους και δεν ήταν χαρτοπαικτική μπλόφα, πως αν έληγε άκαρπη η διορία της 30ής Ιουνίου, οι τράπεζες θα έκλειναν και θα αναγκαζόταν η ίδια η κυβέρνηση να επιβάλει capital controls. Δεν ήταν ούτε θέμα απειλής, ούτε θέμα εκδίκησης, ούτε καν πίεσης. Αυτοί είναι οι κανόνες της Ευρώπης και κάποτε πρέπει να μάθουμε κι εμείς πως το «δε βαριέσαι» είναι μόνο ελληνικό γνώρισμα. Δεν ισχύει στην Ευρωπαϊκή Ενωση και τους διεθνείς οργανισμούς. Το φλαμπουράρειο «έλα μωρέ, και τι έγινε;» γίνεται αποδεκτό και ανεκτό μόνο στα ανά την επικράτεια καφενεία και πουθενά αλλού. Μάταιοι και αστείοι φυσικά οι χειρισμοί πως οι κακοί ξένοι φταίνε για τις ουρές στα ΑΤΜ και για το ότι δεν μπορούν να εισπράξουν τη σύνταξή τους οι απόμαχοι της ζωής. Η ωμή αλήθεια είναι πως η κυβέρνηση τους χρησιμοποίησε ως όμηρους για να εκβιάσει τους Ευρωπαίους για την ανθρωπιστική κρίση που δημιουργούν οι κανόνες τους. Προφανώς δεν φταίει ο Ντράγκι γι’ αυτό που επακολούθησε.\nΚαι δεν μπορεί από τη μια στιγμή στην άλλη ο Ντράγκι να έγινε κακός όταν όλους τους προηγούμενους μήνες παρείχε αφειδώς ρευστότητα στο ελληνικό τραπεζικό σύστημα, κόντρα μάλιστα σε πολλές περιπτώσεις στη βούληση των υπόλοιπων μελών του διοικητικού συμβουλίου της ΕΚΤ. Παρά ταύτα, προχώρησε σε αυτό το παντελώς ακατανόητο βήμα το οποίο δημιούργησε στη χώρα και στους πολίτες ανυπέρβλητα προβλήματα, τα οποία θα τα πληρώνουμε για πολύ καιρό και καταδικάζει έναν ολόκληρο λαό να μάθει να ζει με τις ουρές για 60 ευρώ. Και, το ακόμα χειρότερο, να εξευτελίσει μια ολόκληρη χώρα στα μάτια της παγκόσμιας κοινής γνώμης και να παρακολουθούμε με θλίψη και πόνο τον πρωθυπουργό της Ελλάδας μας να γιουχάρεται και να λοιδορείται live μέσα στο Ευρωκοινοβούλιο!\nΚαι να πει κανείς ότι όλα αυτά έγιναν για κάποιον καλό σκοπό και είχαν αποτέλεσμα, πάει κι έρχεται. Ολη αυτή η ταπείνωση, όμως, και η καταρράκωση της υπερηφάνειας και της αξιοπρέπειας ενός λαού να καταλήξει σε βαρύτερα μέτρα από αυτά που μας έδιναν μέσω Γιούνκερ, ε, δεν είναι θέμα δημοσιογραφικής προσέγγισης αλλά της ψυχιατρικής επιστήμης.


Πορνό μετά το βιτριόλι! Η Έφη μετά την επίθεση επισκεπτόταν ροζ ιστοσελίδες – 12vima\nΈλιωσε το πρόσωπο της Ιωάννας και μετά χάζευε ατάραχη ροζ βίντεο στο ίντερνετ – Οι αναζητήσεις που έκανε στον υπολογιστή της\nΚατακεραύνωσε τη βιτριολίστρια Έφη στη διάρκειας δύο ωρών αγόρευσή του ο εισαγγελέας του Μικτού Ορκωτού Δικαστηρίου της Αθήνας, ζητώντας να κηρυχτεί ένοχη για απόπειρα ανθρωποκτονίας με ενδεχόμενο δόλο σε ήρεμη ψυχική κατάσταση.\nΠορνό μετά το βιτριόλι!\nΣύμφωνα με στοιχεία από την άρση απορρήτου του κινητού της και του υπολογιστή της, η Έφη προέκυψε ότι στις 10.30 και 10.33 π.μ. της 31ης Μαΐου του 2020, δηλαδή 11 ημέρες μετά την φρικιαστική επίθεση είχε επισκεφθεί ροζ ιστοσελίδες ενώ στις 11 έκανε και μια αναζήτηση ειδικής κατηγορίας.\nΕπίθεση με βιτριόλι: «Η δράστρια είχε αποδεχτεί το ενδεχόμενο να πεθάνει η Ιωάννα!» – Οι πιθανές ποινές για την 36χρονη\n«Η δράστρια είχε αποδεχτεί το ενδεχόμενο να πεθάνει η Ιωάννα!»\nΣτην εκπομπή Κοινωνία Ώρα MEGA μίλησε σχετικά ο δικηγόρος, Γιάννης Μαρακάκης. Αναφερόμενος στην πρόταση του εισαγγελέα, ο κ. Μαρακάκης είπε ότι «Από τη μεριά της κατηγορουμένης υπήρξε προσπάθεια να γίνει μεταβολή του κατηγορητηρίου.\nΣτην εξέλιξή της η υπόθεση, ίσως και το προφίλ της κατηγορουμένης και ο τρόπος της προετοιμασίας της, έπεισαν ότι ορθά παραπέμφθηκε για απόπειρα ανθρωποκτονίας».\nΟι πιθανές ποινές για την 36χρονη\nΒίντεο: Επίθεση με βιτριόλι – “Η δράστρια είχε αποδεχτεί το ενδεχόμενο να πεθάνει η Ιωάννα”


Προσεκτική εξέταση της διαδικασίας αφαίρεσης τατουάζ – Πριν και μετά – KALAMPAKA | ΕΙΔΗΣΕΙΣ | NEWS | METEORA\nΠροσεκτική εξέταση της διαδικασίας αφαίρεσης τατουάζ – Πριν και μετά\nBy admin\t On 29.05.2020 | 21:30\nΠολλοί από εμάς έχουμε ένα τατουάζ που μας άρεσε όταν το κάναμε. Αλλά συχνά, αυτός ο ενθουσιασμός εξασθενεί με την πάροδο του χρόνου. Τότε πρέπει να γνωρίζετε, ποιος είναι ο καλύτερος τρόπος για να αφαιρέσετε αυτό το τατουάζ. Η αφαίρεση τατουάζ με λέιζερ – Tattoo Laser είναι δημοφιλής, ωστόσο υπάρχουν και άλλες μέθοδοι όπως οι κρέμες αφαίρεσης τατουάζ. Θα ρίξουμε μια ματιά στα πλεονεκτήματα και τα μειονεκτήματα της κάθε μεθόδου, έτσι μπορείτε να πάρετε μια καλή απόφαση για το πώς να απαλλαγείτε από ένα ανεπιθύμητο τατουάζ.\nΗ αφαίρεση τατουάζ με λέιζερ έχει γίνει πάρει πολύ δημοφιλής τα τελευταία χρόνια. Λειτουργεί με τη χρήση επαναλαμβανόμενων θεραπειών λέιζερ για να σπάσει και να ξεθωριάσει το μελάνι στο δέρμα σας. Αυτό λειτουργεί καλύτερα στα τατουάζ που αποτελούνται από σκούρα χρώματα, καθώς απορροφούν το φως από το λέιζερ καλύτερα από τα ανοιχτότερα χρώματα. Η αφαίρεση τατουάζ με λέιζερ λειτουργεί επίσης καλύτερα σε περιοχές με παχύ δέρμα. Η απομάκρυνση των τατουάζ από το λεπτό δέρμα μπορεί να οδηγήσει σε ουλές και μόνιμο αποχρωματισμό.\nΗ βασική διαδικασία για την αφαίρεση ενός τατουάζ είναι ένας αριθμός συνεδριών που θα αποφασίσει ο θεράπων ιατρός αφού έχει κάνει μια πρώτη εκτίμηση της κατάστασης τόσο του δέρματός σας όσο και του τατουάζ. Εφαρμόζεται τοπικό αναισθητικό συνήθως για την πρόληψη του πόνου. Οι συνεδρίες έχουν κάποιο κενό μεταξύ τους ώστε να έχει χρόνο το δέρμα να επεξεργαστεί την πάσχουσα περιοχή και να ξεκινήσει την διαδικασία θεραπείας.\nΟι κρέμες αφαίρεσης τατουάζ λειτουργούν με την εφαρμογή τους στο τατουάζ, και συνήθως εφαρμόζεται κάθε δεύτερη μέρα. Διαλύουν το μελάνι κάτω από το δέρμα σας, έτσι ώστε το σώμα σας μπορεί να το απορρίψει όπως και κάθε άλλο απόβλητο. Αυτή η θεραπεία θα διαρκέσει αρκετούς μήνες χωρίς βέβαια σίγουρη επιτυχία, αν και υπάρχουν και αβεβαιότητα ως προς την αξιοπιστία των προϊόντος και των επιπτώσεων τους στο δέρμα. Οι κρέμες αφαίρεσης τατουάζ είναι μια επιλογή για πιο ανοιχτόχρωμα τατουάζ που είναι δύσκολο να αφαιρεθούν τα λέιζερ. Αυτό περιλαμβάνει τατουάζ που γίνονται σε λευκές, κίτρινες και πορτοκαλί αποχρώσεις.\nΜια άλλη επιλογή για να αφαιρέσετε ένα ανεπιθύμητο τατουάζ είναι απλά να το καλύψετε με ένα νέο τατουάζ. Αυτό θα απαιτήσει το νέο τατουάζ είναι στην ίδια θέση, μεγαλύτερο, και γίνει με πιο σκούρα μελάνια. Η μέθοδος κάλυψης είναι δημοφιλής επειδή είναι ταχύτερη από την αναμονή για πλήρη αφαίρεση. Φυσικά, αυτό λειτουργεί μόνο αν σας ενδιαφέρει να έχετε ένα νέο τατουάζ στην ίδια θέση.\nΗ εύρεση της σωστής μεθόδου για να αφαιρέσετε ένα τατουάζ από το σώμα σας εξαρτάται από το τι τατουάζ έχετε και πού βρίσκεται. Η αφαίρεση τατουάζ με λέιζερ είναι πολύ δημοφιλής και έχει δείξει εξαιρετικά αποτελέσματα. Όταν ψάχνετε για επιλογές, φροντίστε να εξετάσετε το πριν και το μετά μέσα από φωτογραφίες που τραβήχτηκαν στα τατουάζ που έχουν παρόμοιο μέγεθος, χρώμα και τοποθεσία που θέλετε να αφαιρέσετε. Αυτό θα σας δώσει την καλύτερη ιδέα για το πόσο αποτελεσματική θα είναι μια συγκεκριμένη μέθοδος.\nΜονόπετρα αρραβώνων με φινέτσα και υψηλή αισθητική


Oxford εγχειρίδιο αθλητιατρικής\nΑΡΧΗ ΣΕΛΙΔΑΣ » ΚΑΤΑΛΟΓΟΣ » Βιβλια » MEDB.0003\nISBN: 978-960-399-411-4Κωδικός Skalidis-Sport: MEDB.0003Τιμή: 64,69€Μεταφορικά από 3,50€. Λεπτομέρειες... Κατασκευαστής: Ιατρικές εκδόσεις Π.Χ. Πασχαλίδης\nΆλλα προϊόντα από την εταιρία Ιατρικές εκδόσεις Π.Χ. Πασχαλίδης\nΤο προϊόν δεν είναι διαθέσιμο. Για περισσότερες λεπτομέρειες παρακαλούμε επικοινωνήστε μαζί μας. Η αθλητιατρική ασχολείται με τη φροντίδα και τη δυνητική απόδοση του αθλητή. Η άσκηση της αθλητιατρικής απαιτεί την ολοκληρωμένη προσέγγιση του αθλητή, αντίθετα με τον κατακερματισμό που παρατηρείται στην τεχνολογική ιατρική του τελευταίου αιώνα (οι σημερινοί φοιτητές ιατρικής γνωρίζουν περισσότερα πράγματα σχετικά με τα επίπεδα των κυττάρων Τ4 στο αίμα παρά για ένα απλό κάταγμα Colles). Οι θεραπευτικές αρχές της αθλητιατρικής καθιερώθηκαν από τον Ηρόδικο της Σηλυμβρίας (την εποχή του Σωκράτη) και τον Κλαύδιο Γαληνό (131-201 π.Χ.). Έδιναν ιδιαίτερη έμφαση στην αξία της προπόνησης, της διατροφής, στις μαλάξεις και την προσέγγιση του αθλητισμού από ιατρική άποψη.\nΗ συμβολή του Γαληνού στην επιστημονική ιατρική υπήρξε μνημειώδης. Ο Γαληνός έθεσε τις κλινικές οδηγίες και κατευθύνσεις του Ιπποκράτη σε στέρεες πειραματικές βάσεις. Για 1500 χρόνια, το έργο του Γαληνού κυριάρχησε στην ιατρική γνώση. Ο ίδιος ο Γαληνός υπήρξε ένας πραγματικός αθλητίατρος (θεωρείται ως ο πατέρας της αθλητιατρικής). Ο Ποντίφικας Μάξιμος τον διόρισε ως ιατρό των μονομάχων στην Αρένα της Περγάμου στη Μικρά Ασία (158-161 μ.Χ.), όπου και δημοσίευσε τις θεραπευτικές του μεθόδους (μεταξύ των 500 γνωστών του έργων). Η συμβολή του Γαληνού πρέπει πάντοτε να αναφέρεται μεταξύ των υπολοίπων.\nΣυγγραφείς: Eugene Sherry, Stephen F. WilsonΜετάφραση: Γεώργιος Τσουτσάνης, Νικόλαος Βέργαδος, Γεώργιος Τσακωτός, Ανδρέας ΛαμπράκηςΠρόλογος: Αργύρης Μήτσου, Κωνσταντίνος ΒλάσηςΕπιμέλεια: Αργύρης Μήτσου, Κωνσταντίνος ΒλάσηςISBN: 978-960-399-411-4Σελίδες: 1069Γλώσσα: Ελληνικά (μεταφρασμένο)Εκδόθηκε: 2007Εξώφυλλο: ΜαλακόΤιμή εκδότη: 64.69€\tΑΝΑΖΗΤΗΣΗ\nΓυναικείο αθλητικό παπούτσι Asics Patriot 8 (T669N-2001)


Άνοδος στο αμερικανικό χρηματιστήριο με τον τεχνολογικό δείκτη (+1,3%) να κερδίζει τις εντυπώσεις. Προσωρινή διακοπή του ομοσπονδιακού «shutdown». «Βουτιά» 5,7% για την Intel. Πάνω από τα 1.300 δολ. ο χρυσός.\nΔημοσιεύθηκε:25 Ιανουαρίου 2019 - 23:06\nΚέρδη κατέγραψε η Wall Street με τους επενδυτές να επικεντρώνονται στις εμπορικές διαπραγματεύσεις ΗΠΑ-Κίνας στο ομοσπονδιακό «shutdown» και στα εταιρικά αποτελέσματα.\nΟ Dow Jones ενισχύθηκε 0,72% ή 175 μονάδες στις 24.727, ο S&P κατέγραψε κέρδη 0,81% στις 2.663 μονάδες και ο Nasdaq κινήθηκε υψηλότερα 1,29% στις 7.164 μονάδες.\nΣτον βιομηχανικό δείκτη, τη μεγαλύτερη άνοδο σημείωσαν οι μετοχές των Apple (+3,3%) και Caterpillar (+3,1%) ενώ τη μεγαλύτερη πτώση κατέγραψαν οι τίτλοι των Intel (-5,7%) και McDonalds (-1,8%).\nΣτο μεταξύ, ο Ντόναλντ Τραμπ ανακοίνωσε ότι κατέληξε σε μια προσωρινή συμφωνία με τους Δημοκρατικούς του Κογκρέσου για την επαναλειτουργία της ομοσπονδιακής κυβέρνησης.\nΣε δηλώσεις που έκανε από τον Λευκό Οίκο, ο κ. Τραμπ ανέφερε ότι θα υπογράψει νομοσχέδιο για την επαναλειτουργία της αμερικανικής κυβέρνησης για τρεις εβδομάδες ως τις 15 Φεβρουαρίου.\nΣτο μέτωπο, των εμπορικών διαπραγματεύσεων, ο υπουργός Οικονομικών των ΗΠΑ, Στίβεν Μνούτσιν δήλωσε σήμερα ότι «υπάρχει σημαντική πρόοδος στις συνομιλίες με την Κίνα».\nΥπενθυμίζεται ότι χθες ο υπουργός Εμπορίου Γίλμπουρ Ρος είχε υποστηρίξει ότι «βρισκόμαστε μίλια μακριά από μια συμφωνία».\nΠαράλληλα, για άλλη μια συνεδρίαση, ιδιαίτερη βαρύτητα έδωσαν οι επενδυτές στα εταιρικά αποτελέσματα.\nΗ Intel (-5,7%) ανακοίνωσε καθαρά κέρδη δ’ τριμήνου στα 5,2 δισ. δολάρια ή 1,12 δολ. ανά μετοχή έναντι ζημιών 687 εκατ. δολ. ή 15 σεντς ανά μετοχή το αντίστοιχο διάστημα του προηγούμενου έτους, προσαρμοσμένα κέρδη στο 1,28 δολ. ανά μετοχή και έσοδα στα 18,66 δισ. δολάρια από 17,05 δισ. πέρυσι. Οι αναλυτές προέβλεπαν προσαρμοσμένα κέρδη στο 1,22 δολ. ανά μετοχή και έσοδα στα 19,02 δισ. δολάρια.\nΣτην αγορά εμπορευμάτων, η τιμή του πετρελαίου ενισχύθηκε 1,1% στα 53,69 δολ. ανά βαρέλι και η τιμή του χρυσού σημείωσε άνοδο 1,4% στα 1.304 δολ./oz.\nΣτην αγορά συναλλάγματος, το δολάριο υποχώρησε 0,9% έναντι του ευρώ στο 1,1413 δολ. από 1,1307 την Πέμπτη.\nΣτην αγορά ομολόγων, η απόδοση του αμερικανικού 10ετούς κινήθηκε υψηλότερα κατά τέσσερις μονάδες βάσης στο 2,75%.


Τα καλύτερα ξενοδοχεία για το 2017 - Painswick - TripAdvisor\nΤα καλύτερα ξενοδοχεία - Painswick, Αγγλία\nPainswick - Ξενοδοχεία\nΠοιότητα-τιμή: 1 στα 1 – Painswick\nΞενοδοχεία κοντά σε: Painswick (29)\n5,6 χλμ. από Painswick\n6,6 χλμ. από Painswick\n8,5 χλμ. από Painswick\n8,7 χλμ. από Painswick\n9,2 χλμ. από Painswick\n4,1 χλμ. από Painswick\n4,9 χλμ. από Painswick\n5,1 χλμ. από Painswick\n5,5 χλμ. από Painswick\n6,3 χλμ. από Painswick\n6,9 χλμ. από Painswick\n7,1 χλμ. από Painswick\n7,3 χλμ. από Painswick\n7,4 χλμ. από Painswick\n7,6 χλμ. από Painswick\n8,0 χλμ. από Painswick\n8,2 χλμ. από Painswick\n8,4 χλμ. από Painswick\n8,9 χλμ. από Painswick\n9,1 χλμ. από Painswick\n9,3 χλμ. από Painswick\n9,4 χλμ. από Painswick\n9,5 χλμ. από Painswick\n9,6 χλμ. από Painswick\nΝο 8 από 21 ξενοδοχεία για: Γκλούσεστερ\nΝο 1 από 3 ξενοδοχεία για: Quedgeley\nΝο 11 από 21 ξενοδοχεία για: Γκλούσεστερ\nΝο 3 από 21 ξενοδοχεία για: Γκλούσεστερ\nΝο 14 από 21 ξενοδοχεία για: Γκλούσεστερ\nΝο 7 από 7 ξενοδοχεία για: Stroud\nΝο 3 από 3 ξενοδοχεία για: Quedgeley\nΝο 2 από 3 ξενοδοχεία για: Quedgeley\nΝο 2 από 2 ξενοδοχεία για: Brockworth\nΝο 9 από 21 ξενοδοχεία για: Γκλούσεστερ\nΝο 1 από 21 ξενοδοχεία για: Γκλούσεστερ\nΝο 18 από 21 ξενοδοχεία για: Γκλούσεστερ\nΝο 19 από 21 ξενοδοχεία για: Γκλούσεστερ\nΝο 13 από 21 ξενοδοχεία για: Γκλούσεστερ\nΝο 10 από 21 ξενοδοχεία για: Γκλούσεστερ\nΝο 1 από 1 ξενοδοχεία για: Shurdington\nΝο 16 από 21 ξενοδοχεία για: Γκλούσεστερ


Φωτογραφίες – Μέρες Παράξενες…\n07/08/2017 03/08/2017 Νίκος Κ\nΟι φωτογραφίες ήταν πάντα ένα διφορούμενο θέμα για μένα. Από τη μία μου αρέσει να βγάζω κάτι που η ομορφιά του με μαγεύει, από την άλλη οι πραγματικές στιγμές αυτές που γεμίζουν την καρδιά και μένουν στη μνήμη ουδέποτε αποτυπώθηκαν σε φωτογραφίες.\nΈνας φτιαχτός κόσμος είναι αυτός των εικόνων, ο οποίος δημιουργείται για αρεστό αποτέλεσμα, για να νομίζουμε ότι ήμασταν κάποτε ευτυχισμένοι. Κοιτάξτε τους γάμους, τόσα χρήματα δίνουν για να ομορφύνει ο φωτογράφος τις υποτιθέμενες πιο όμορφες στιγμές του ζευγαριού, οι οποίες έχουν καλυφθεί με άφθονο μακιγιάζ, στολίδια, ακριβά ρούχα και φόντο τα πιο όμορφα λουλούδια.\nΠρόσφατα κοιτούσα παλιές φωτογραφίες, ούτε που θυμόμουν την ύπαρξή τους, μία- δύο με πήγαν ακριβώς σε αυτό που έδειχνε η εικόνα και χαμογέλασα τρυφερά. Οι υπόλοιπες με πήραν μακρυά από αυτό που έβλεπα, οδήγησαν κατευθείαν στις χαραγμένες αναμνήσεις, τι κ αν ήταν μία όμορφη φώτο ήθελα να την εξαφανίσω μαζί με ό,τι θυμίζει.\nΠριν λίγες μέρες, πέρασα από ένα όμορφο τοπίο. Έρημη θάλασσα, ανάμεσα σε δέντρα και βράχια, πράσινο και γαλάζιο είχαν γίνει ένα. Τοπίο μοναξιάς μα συνάμα δημιουργίας, γλυκιάς μελαγχολίας. Έπιασα το κινητό να το αποθανατίσω. Η κάμερα γυρισμένη στην μπροστινή, αντί το τοπίο έβγαλα εμένα τη στιγμή που το κοίταζα. Έβγαλα μαζί όλα τα αισθήματα που μου χε δώσει το τοπίο και τότε κατάλαβα! Αυτό είναι η ζωή « δύο κάμερες, μία που βλέπουμε εκεί που θέλουμε να πάμε αλλά το προσπερνάμε διότι φαίνεται αδύνατο και η άλλη με αυτό ζούμε». Μόνο που αυτό που ζούμε δε δείχνει την άλλη μεριά που κοιτάμε, ίσως αυτό τελικά είναι το πρόβλημα με τις προσδοκίες τις δικές μας και τις άλλες που έχουν οι άλλοι από μας. Βλέπουν μόνο από τη μία μεριά, από αυτή που τους επιτρέπουμε.\nΓιατί άραγε κάθε χαμόγελο να μην το συντροφεύει αυτό που είναι στην πίσω κάμερα; Γιατί ενώ υπάρχουν τοπία που μας μαγεύουν και μας κάνουν να νιώθουμε τόσο όμορφα, τα προσπερνάμε με τόση ευκολία;\nPrevious Το History Channel Μιλάει Για Τους Ερπετοειδής (Βίντεο)\nNext Έκρηξη γεννήσεων με καισαρική στην Ελλάδα\nΠολυτεχνείο: Γι αυτούς που δεν θέλουν να τρώνε άλλο κουτόχορτο... (βίντεο)\ncern chip facebook haarp illuminati ISIS matrix mind control STRANGER Tesla ufo Όμηρος Όσσο Αριστοτέλης Διάστημα Ελλάδα Ερμής ο Τρισμέγιστος ΖΕΝ Ηράκλειτος Καζαντζάκης Καστανέντα Κρισναμούρτι ΝΤΠ Πλάτωνας Πλούτωνας Πυθαγόρας Σαμανισμός Σωκράτης ΤΕΧΝΟΛΟΓΙΑ Υλοποίηση Φυτά Χόρχε Μπουκάι αλχημεία αρχαιολογία αρωματοθεραπεία αστεία αστρολογία αφύπνιση βότανα γάλα διατροφή διόραση δονήσεις εγκέφαλος εκπαιδευτικά κινούμενα σχέδια ελεύθερη ενέργεια εμβόλια ενέργειακοί τόποι επιβίωση επικαιρότητα ζώα θεολογία θρησκείες ιερή γεωμετρία ινδιάνοι ιστορία κάρμα καιρός καρκίνος κβαντική κλίμα μαγεία μασονία μετανάστες μεταφυσικά/παραφυσικά μετενσάρκωση μυστήριο νερό νους οικονομία ονείρεμα παιδεία παράλληλο σύμπαν περιβάλλον πλανήτης Γη πολιτική πολυτεχνείο προηγούμενη ζωή προφητείες πυραμίδες σελήνη σκέψεις συναισθήματα συνειδητότητα συνταγές συνωμοσία σύμβολα σύμπαν τρομοκρατία τσάκρας φιλοσοφία φυσική χειραγώγηση χριστιανισμός χρόνος ψεκασμοί ψυχή ψυχολογία όνειρα ύπνος\nΑρχείο αναρτήσεων… Επιλέξτε μήνα Νοέμβριος 2018 Οκτώβριος 2018 Σεπτεμβρίου 2018 Αύγουστος 2018 Ιουλίου 2018 Ιουνίου 2018 Μαΐου 2018 Απρίλιος 2018 Μαρτίου 2018 Φεβρουαρίου 2018 Ιανουαρίου 2018 Δεκέμβριος 2017 Νοέμβριος 2017 Οκτώβριος 2017 Σεπτεμβρίου 2017 Αύγουστος 2017 Ιουλίου 2017 Ιουνίου 2017 Μαΐου 2017 Απρίλιος 2017 Μαρτίου 2017 Φεβρουαρίου 2017 Ιανουαρίου 2017 Δεκέμβριος 2016 Νοέμβριος 2016 Οκτώβριος 2016 Σεπτεμβρίου 2016 Αύγουστος 2016 Ιουλίου 2016 Ιουνίου 2016 Μαΐου 2016 Απρίλιος 2016 Μαρτίου 2016 Φεβρουαρίου 2016 Ιανουαρίου 2016 Δεκέμβριος 2015 Νοέμβριος 2015 Οκτώβριος 2015 Σεπτεμβρίου 2015 Αύγουστος 2015 Ιουλίου 2015 Ιουνίου 2015 Μαΐου 2015 Απρίλιος 2015 Μαρτίου 2015 Φεβρουαρίου 2015 Ιανουαρίου 2015 Δεκέμβριος 2014 Νοέμβριος 2014 Οκτώβριος 2014 Σεπτεμβρίου 2014 Αύγουστος 2014 Ιουλίου 2014 Ιουνίου 2014 Μαΐου 2014 Απρίλιος 2014 Μαρτίου 2014 Φεβρουαρίου 2014


Kate Middleton: Η γειτόνισσά της και τα δημοσιεύματα που τη θέλουν έξαλλη - Queen.gr\nΤι αναφέρουν τα δημοσιεύματα;\nΚι ενώ πλέον έχουμε μπει στην τελική ευθεία και περιμένουμε τη στιγμή που θα ανακοινωθεί πως η Meghan Markle έφερε στον κόσμο το πρώτο της παιδί, νέα δημοσιεύματα θέλουν την Kate Middleton να είναι τρομερά εκνευρισμένη με τα tabloids, τα οποία ισχυρίζονται πως είναι σε κόντρα με άλλο ένα πρόσωπο στη ζωή της.\nΌπως ήδη σου είχαμε πει, σύμφωνα με τη Sun, η Kate Middleton φέρεται να είναι τσακωμένη με μία από τις φίλες της στην εξοχή, που ονομάζεται Rose Hanbury. Το συγκεκριμένο tabloid αναφέρει πως η Rose είναι η «αγροτική αντίπαλος» της Kate και πως εκείνη έχει ζητήσει από τον William να την ξεκόψει από τον φιλικό περίγυρό τους.\nΩστόσο, ο royal reporter Richard Kay αναφέρει στη DailyMail πως δεν υπάρχει καμία αλήθεια στο δημοσίευμα αυτό, και πως και οι δύο πλευρές είναι τρομερά αναστατωμένες και στεναχωρημένες που τους καταλογίζεται αυτή η κόντρα. Επιπλέον, αφού κανένα από τα δημοσιεύματα δεν μπόρεσε να προσφέρει στοιχεία για το τι είναι η λεγόμενη διαμάχη, επέλεξαν να το αγνοήσουν και το ίδιο θα κάνουμε κι εμείς, μέχρι να μαθευτεί κάτι καινούργιο.


The Ruching Top-BLACK\nΚωδικός Προϊόντος: SS20-193-BLACK\nΗ επόμενη καλοκαιρινή σου μπλούζα είναι εδώ και θα δώσει έναν αέρα ανανέωσης στις εμφανίσεις σου. Οι 4Tailors σου παρουσιάζουν το υπέροχο "The ruching top - black" το οποίο θα απογειώσει το στυλ σου όπου κι αν βρεθείς. Πρόκειται για ένα τοπ το οποίο διαθέτει μανίκι 3/4, στρόγγυλη λαιμόκοψη, λεπτομέρεια με λάστιχο σφιγγοφωλιά στη μέση και επανώτισμα στο πίσω μέρος. Συνδύασέ το με το αγαπημένο σου τζιν για ένα casual look ή με ένα μαύρο παντελόνια για ένα all-black look. Το "The ruching top - black" διατίθεται σε μαύρο χρώμα και φέρει την υπογραφή ποιότητας των 4Tailors. Σύνθεση: 48% Μοντάλ, 48% βαμβάκι, 4% ελαστάν. Οδηγίες φροντίδας: Δείτε σχετικές οδηγίες στην ταμπέλα φροντίδας του προϊόντος.